
चौपदे

जो किसी के भी नहीं बाँधे बँधे ।
प्रेमबंधन से गये वे ही कसे॥
तीन लोकों में नही जो बस सके।
प्यारवाली आँख में वे ही बसे ॥

पत्तियों तक को भला कैसे न तब।
कर बहुत ही प्यार चाहत चूमती ॥
साँवली सूरत तुम्हारी साँवले।
जब हमारी आँख में है घूमती॥

हरि भला आँख में रमे कैसे।
जब कि उस में बसा रहा सोना ।
क्या खुली आँख श्री लगी लौ क्या ।
लग गया जबकि आँख का टोना ॥

मंदिरों मसजिदों कि गिरजने में ।
खोनने हम कहाँ कहाँ जावें ॥
आप फेले हुए जहाँ में है।
हम कहाँ तक निगाह फैलावें ॥

जान तेरा सके न चौड़ापन ।
क्या करेंगे विचार हो चौड़े।
है जहाँ पर न दोड़ मन की भी।
वाँ बिचारी निमाह क्या दौड़े ॥

भौं सिकोड़ी बके झके; बहके।
बन बिगड़ लड़ पड़े अड़े अकड़े ॥
लोक के माथ सामने तेरे।
कान हम ने कभी नहीं पकड़े ॥

हो कहाँ पर नही झलक जाते।
पर हमे तो दरस: हुआ सपना ॥
कब हुआ सामना नही, पर हम।
कर सके सामने मे, मुंह अपना ॥

जो अँधेस है भरी जी में उसे ।
हम अँधेरे में पड़े खोते नही ॥
उस जगत की जोत की भी जोत के।
नोतवाले नख अगर होते नहीं ॥

लोक को निज नई कला दिखला ।
पा निराली दमक दमकता है ॥
दूज का चन्द्रमा नहीं है यह ।
पद चमकदार नख चमकता है ॥

कर अजब आसमान की रगत ।
ए सितारे न रंग लाते है ॥
अनगिनत हाथ-पाँव वाले के ।
नख, जगा जोत जममगाते है ॥

हैं चमकदार गोलियां तारे।
और खिली चाँदनी बिछौना है॥
उस बहुत ही बड़े खेलाड़ी के।
हाथ का चन्दमा खेलौना है॥

भेद वह जो कि भेद खो देवे।
जान पाया न तान कर सूते ॥
नाथ वह जो सनाथ करता है।
हाथ आया न हाथ के बूते ॥

सब दिनों पेट पाल पाल पले।
मोहता मोह का रहा मेवा ॥
है पके बाल पाप के पीछे।
आप के पाँव की न की सेवा ॥

जो निराले बड़े रसीले है।
पा सके फूल फूल फल वे हम ॥
चाह है यह ललक ललक देखें।
लाल, के लाल लाल तलवे हम ॥

हो भले, हो सब तरह के सुख हमें।
एक भी साँसत न दुख में पड़ सहें ॥
चाह है, लाली बनी मुँह की रहे।
लाल तलकों से लगी आँखे रहें ॥

मा की ममता

भूल कर देह गेह की सब सुध।
मा रही नेह मे सदा माती ॥
जान को वार कर जिलाती है।
पालती है पिला पिला छाती ॥

देख कर लाल को किलक हँसने।
लख ललक बार बार ललचाई ॥
कौन मा भर गई न प्यारों से।
कौन छाती भला न भर आई ॥

मा कलेजे में बही जैसी कि वह।
प्यार की धारा कहाँ वैसी बही ॥
कौन हित-माती हमें ऐसी मिली।
दूध से किस की भरी छाती रही ॥

नौ महीने पेट में, सह साँसतें।
रख जतन से कौन तन-थाती सकी ॥
माह मे माती हुई मा के सिवा।
कौन मुंह में दे कभी छाती सकी ॥

प्यार मा के समान है किस का।
हैं कढ़ी धार किस हृदय-तल से ॥
छातियों मिस हमे दिये किस ने।
दूध के दो भरे हुए कूलसे ॥

दृध छाती में भरा, भर बह चला।
आँख बालक ओर मा की जब फिरी ॥
गंगधारा शभु के शिर से बही।
दूध की धारा किसी गिरि से गिरी ॥

एक मा मे कमाल ऐसा है।
कुंभ को कर दिया कमल जिस ने ॥
रस भरे फल हमें कहाँ न मिले ।
फल दिये दूध से भरे किस न ॥

किस तरह मा के कमालों को कहें।
छू उसे हित-पेड़ रहता है हरा ॥
है पनपता प्यार तन की छांह में।
दूध से है छेद 'छाती का भरा ॥

देख कर अपने लड़ैते लाल को।
कब नही मुखड़ा रहा मा का खिला ॥
प्यार से छाती उछलती ही रही।
दूध छाती में छलकता ही मिला ॥

कौन बेले पर नहीं बनता हितू।
भाव अलबेले कहाँ ऐसे मिले ॥
एक मा के दिल सिवा है कौन दिल।
जाय जो छिल, पूत का तलवा छिले ॥

कवि

कबि अनूठे कलाम के बल से।
हैं बड़ा ही कमाल कर देते ॥
बेधने के लिये कलेजों को।
है कलेजा निकाल धर देते ॥

हैं निराली निपट अछूती जो।
हैं वही सूझ काम में लाते ॥
कम नहीं है कमाल कबियों में।
है कलेजा निकाल दिखलाते ॥

क्यों न दिल खीच ले उपज पाला।
जो कि उपजी कमाल भी कुछ ले ॥
जिन पदों में छलक रहा है रस।
क्यो कलेजा न सुन उसे उछले ॥

भाव में डूब पा अनूठे पद ।
जिस समय है कबिन्द जी लड़ता ॥
हैं उमगें छलॉग सी भरती।
है कलेजा उछल उछल पड़ता ॥

तज उसे कौन है मला ऐसा ।
दिल कमल सा खिला मिला जिसका ॥
फूल मुंह से झड़े किसी कबि के।
है कलेजा न फूलता किस का ॥

भेद उस ने कौन से खोले नही।
कौन सी बाते नही उस ने कहीं ॥
दिल नहीं उस ने टटोले कौन से।
घुस गया कबि किस कलेजे में नही ॥

है जहां कोई पहुंच पाता नही ।
वह वहाँ आसन जमा है बैठता ॥
सूझ-मठ में पैठ बस रस-पैंठ मे।
किस कलेजे मे नही कवि पैठता ॥

जो रही किस का नहीं मन मोहती।
हाथ में किस वह अजब माला लसी ॥
छोड़ कबि बस कर दिखाने की कला।
है भला किस के कलेजे में बसी ॥

रस-रसिक पागल सलाने भाव का ।
कौन कवि सा है लुनाई का सगा ॥
लोक-हित-गजरा लगन-फूलों बना।
है रखा किस ने कलेजे से लगा ॥

बॉध सुन्दर भाव का सिर पर मुकुट।
वह भलाई के लिये है अवतरा ॥
कौन कवि सा हित-कमल का है भँवर।
प्यार से किस का कलेजा है भरा ॥

है रहा किस मे बसत सदा बना।
नित चली किस में मलय सी पौन है ॥
धार किस में सब रसों की है बही।
कवि-कलेजे सा कलेजा कौन है ॥

एक कवि छोड़ कौन है ऐसा।
प्रेम में मस्त मन रहा जिस का ॥
भाव में डूब धन , उमड़ते लौं।
है कलेजा उमड़ सका किस का ॥

फूल जिस से सदा रहा झड़ता।
मुंह वही श्राम है उगल लेता ॥
क्या अजब, कबि जला भुना कोई।
है कलेजा बला जला देता ॥

हाथ ऊंचा सदा रहा किस का।
हित सकल सुख सहज सहेजे में ॥
कबि करामात कर दिखाता है।
ढाल जल जल रहे कलेजे में ॥

है किसी के न पास रस इतने।
है रसायन बना बचन किस का ॥
कवि सिवा कौन लग लगा उस के।
है कलेजा सुलग रहा जिस का ॥

तो भला क्या कमाल है कबि में।
जो सका कर कमल न नेजे को ॥
गोद में प्यार है पला जिस की।
गोद देवे न उस कलेजे के ॥

चाँद को छोल चाँदनी को, मल।
रंग दे लाल, लाल रेजे में ॥
कबि कहा कर बदल कमल दल को।
छेद कर दे न छबि कलेजे में ॥

पैठ कर के प्यार जैसे पैठ मे।
दाम खोटी चाट का पाता रहा ॥
जो कभी चोटी चमोटी के लगे।
कवि-कलेजा चोट खा जाता रहा ॥

प्यार के पुतले

बात मीठी लुभावनी सुन सुन।
जो नही हो मिठाइयाँ देते ॥
तो खिले फूल से दुलारे का।
चाह से गाल चूम तो लेते ॥

हाथ उन पर भला उठायें क्यों।
जो कि हैं ठीक फूल ही जैसे ॥
पा सके तन गला गला जिन को।
गाल उन का भला मलें कैसे ॥

हैं लुभा लेती ललक पहल लिये।
हैं कमाल भरी अमोल पहेलियां ॥
लालसावाले निराले लाल के।
हाथ की ए लाल लाल हथेलियां ॥

तैरते हैं उमंग लहरों में।
चाव से खाड़ साथ लड़ लड़ के ॥
लाभ हैं ले रहे लड़कपन का।
हाथ औ पाँव फेंकते लड़के ॥

प्यार कर प्यार के खेलौने को।
कौन दिल में पुलक नहीं छाई ॥
देख भावों भरी भली सूरत ।
कौन छाती भला न भर आई ॥

चूम लें और ले बलायें लें।
लाम है लाड़ के अँमेजे में ॥
मनचले नौनिहाल हैं जितने।
हम उन्हें डाल लें कलेजे में ॥

ले सके जो, उसे न क्यों लेवे।
लाड़िला वह तमाम घर का है।
ठोक पर का अगर रहा पर का।
दूसरा कौन पीठ पर का है।

क्यों ललकती रहे न माँ-आँखें।
दल उसे लाल फूल का कह कह ॥
लाल है, है गुलाल की पुतली।
लाल की लाल लाल एड़ी यह ॥

प्यार से है प्यार की बाते भरी।
मा कलेजे के कमल जैसा खिले ॥
पाँव पॉव ठुमक ठुमुक घर मे चले।
लाल को हैं पाँव चन्दन के मिले ॥


 केसर की क्यारी

केसर की क्यारी

अनूठी बातें

जो बहुत बनते हैं उन के पास से।
चाह होती है कि कब कैसे टलें ॥
ओ मिले जी खोल कर, उन के यहाँ ।
चाहता है जो कि सिर के बल चले ॥

भूल जावे कभी न अपनापन।
जान दे पर न मान को दे, खो ॥
लोग जिस आँख से तुम्हें देखे।
तुम उसी आँख से उन्हें देखो ॥

और को खोट देखती बेला।
टकटकी लोग बाँध देते है ॥
पर कसर देखते समय अपनी।
बेतरह आँख मूंद लेते है ॥

फिर कभी खुलने न पाई माँद वे।
इस तरह मन के मसोसों से दुई ॥
मूँदते ही मूंदते मुख और का।
मदभरी आँखे बहुत लो मुंद गई ॥

छोड़ संजीदगी सजे कूँचे।
बन गये जब लोहार की कूँची ॥
तो बचा रह सका न ऊँचापन ।
आँख भी रह सकी नही ऊँची ॥

कौन बातें बना सका अपनी ।
बात बेढंग बढ़ा बढ़ा कर के ॥
आँख पर चढ़ गया न कौन भला ।
आँख अपनी चढ़ा चढ़ा कर के ॥

बात सुन कर सिखावनों डूबी ।
जो कि है ठीक राह बतलाती ॥
जब नही सूझ बूझ रग चढ़ा ।
तब भला आँख क्यों न चढ़ जाती ॥

तुम भली चाल सीख लो चलना ।
औ भलाई करो भले जो हो ॥
धूल मे मत बटा करो रस्सी ।
आँख में धूल डालते क्यों हो ॥

ठीक वैसा न मान ले उस को ।
जो कि जैसे लिवास मे दीखे ॥
जी अगर है टटोल लेना तो ।
देखना आँख खोल कर सीखे ॥

चाह जो यह है कि हाथों से पले ।
पेड़ पौधों से अनूठे फल चखें ॥
तो जिले है प्रॉख मे रखते सदा ।
चाहिये हम आँख भी उस पर रखे ॥

जो न चित का नित बना चाकर रहा ।
बात चितवन के नहीं जिस पर चले ॥
है जिसे पैसा नचा पाता नहीं ।
आ सका ऐसा न आँखों के तले ॥

किस तरह से सॅमल सकेंगे वे ।
अपने को जो नही सँभालेंगे ॥
क्यों न खो देंगे आँख का तिल वे ।
आँख का तेल जो निकालेगे ॥

सघ सकेगा काम तब कैसे भला ।
हम करेंगे साधने मे जब कसर ॥
काम आयेंगी नही चालाकियाँ ।
जब करेंगे काम आँखें बद कर ॥

जब कि चालाको न चालाकी रही ।
ओख उस पर तब न क्यों दी जायगी ॥
लोग उँगली क्यों उठायेंगे न तब ।
जब कि उँगली आँख में की जायगी ॥

है खटकती किसे नही दुनिया ।
लग सके कब खुटाइयों के पते ॥
तब परखते अगर परख वाली ।
आँख के सामने उसे रखते ॥

क्यों कहें क्गालपन को भी कभी ।
हैं खुली आँखें हमारी जाँचती ॥
सामने जो वे न नाचे ऑख के ।
भूख से है आँख जिन की नाचती ॥

खिल उठे देख चापलूसों को।
देख बेलौस को कुढ़े कांखें ॥
क्यों भला हम बिगड़ न जायेंगे।
जब हमारी बिगड़ गई आँखें ॥

है जिसे सूझ ही नहीं उस को ।
क्या करेंगे उधार कर आँखें ॥
है प्रसरता जहां अंधेरा वां।
क्या करेंगे पसार कर आँखे ॥

कब जाओ न" उलझनों मे पड़ ।
जगलों को खंगाल कर देखो ॥
डाल दो हाथ पॉव मत अपना ।
आँख मे श्रॉख डाल कर देखो ॥

ताक मे रात रात भर न रहे।
सूइयां डालने से मुंह मोड़ें ॥
और को ऑख फोड़ देने को ।
आँख अपनी कभी न हम फोड़े ॥

तब टले तो हम कही से क्या टले ।
डाँट बतला कर अगर टाला गया ॥
तो लगेगी हाथ मलने आबरू ।
हाथ गरदन पर अगर डाला गया ॥

है सदा काम ढग से निकला ।
काम बेढंगपन न देगा कर ॥
चाह रख कर किसी भलाई की ।
क्यों भला हो सवार गरदन पर ॥

बेहयाई, बहॅक, बनावट ने ।
कस किसे नहि दिया शिकजे में ॥
हित-ललक से भरी लगावट ने ।
कर लिया है किसे न पजे मे ॥

फल बहुत ही दूर, छाया कुछ नहीं ।
क्यों भला हम इस तरह के ताड़ हो ॥
आदमी हो और हो हित से भरे ।
क्यों न मूठी भर हमारे हाड़ हो ॥

काम आये, लोक के हित मे लगे ।
ठीक पानी की तरह दुख में बहे ॥
धन रहा पर-हाथ में तो क्या रहा ।
रह सके तो हाथ में अपने रहे ॥

बीनना, सीना, परोना, कातना ।
गूंधना, लिखना न आता है कहे ॥
काम की यह बात है, हर काम मे ।
बैठता है हाथै बैठाते रहे।

जाय जिल से कुल कसर जी की निकल ।
बोलनेवाले बचन वे बोल दे ॥
खोलनेवाले अगर खोले खुले ।
तो किवाड़े छातियों के खोल दे ॥

दूसरा कोई अधम वेसा नही।।
पाप जिस से हैं कराती पूरियाँ।
वे पतित है पेट पापी के लिये।
छातियों में भोंक दे जो छूरियाँ।

रह सका काम का सुखी सुन्दर ।
कौन सा अग दुख अंगेजे पर ॥
भूल है जल गरम अगर छिड़कें ।
फूल जैसे नरम कलेजे पर ॥

इस जगत का जीव वह है ही नहीं ।
लुट गये धन जी लटा जिस का नही ॥
हाथ की पूंजी गँवा, पड़ टूट में ।
है कलेजा टूटता किस का नहीं ॥

बेतरह बेध बेध क्यों देवे ।
भेद है जीभ और नेजे मे ॥
बात से छेद छेद कर के क्यों ।
छेद कर दे किसी कलेजे में ॥

पढ़ गये हाथ आ गया पारस ।
कढ़ गये गुन गया अँगेजा है ॥
चढ़ गये चाव चित गया चढ़ बढ़ ।
बढ़ गये बढ़ गया कलेजा है ॥

मिल न पाया मान मनमानी हुई ।
मोतियों के चूर का चूना हुआ ॥
दिलचलों के सामने बन दिलचले ।
दून की ले दिल अगर दूना हुआ ॥

रंग उस का बहुत निराला है ।
हम न उस रग को बदल देखें ॥
फूल से वह कही मुलायम है ।
चाहिये दिल न मल मसल देवें ॥

हम उसे ठीक ठीक ही रक्खे ।
औ उसे ठीक राह बतलावें ॥
चाहिये दिल उड़ा उड़ा न फिरे ।
दिल पकड़ लें अगर पकड़ पावें ॥

प्रभु महक से है उसी के रीझते ।
पी उसी का रस रसिक भौंरे जिये ॥
चार फल केवल उसी से मिल सके ।
तोड़ते दिल-फूल को है किस लिये ॥

है निराली प्रभु-कला जिस में बसी ।
वह निराला आइना है फूटता ॥
टूटती है प्यार की अनमोल कल ।
तोड़ने से दिल श्रगर है टूटता ॥

जीभ को कस में रखें, काया कसें ।
क्यों लहू कर के किसी का सुख लहे ॥
मारना जी का बहुत ही है बुरा ।
जी न मारे मारत जी को रहे ॥

काम करते है मफर कर किस लिये ।
इस मकर से प्यार प्यारा है कहो ॥
क्यों हमारा जी गिना जी जायगा ।
हम अगर जी को समझते जी नही ॥

बात बनती नही बचन से ही ।
काम सध कब सका सदा धन से ॥
मानते क्यों न मानने वाले ।
वे मनाये गये नही मन से ॥

क्या बचन मीठे नहीं हम बोलते ।
क्या हमारे पास सुन्दर तन नहीं ॥
पर भला कैसे रिझायें हम उसे ।
रीम जिस का रीझ पाता मन नही ॥

बिष-बटी होवे न क्यों हीरे जड़ी ।
जान उस को खा, गई खोई नहीं ॥
हाथ जो आ जाय सोने की छुरी ।
पेट तो है मारता कोई नहीं ॥

है कुदिन मे किसे मिले मेवे ।
जो मिले, आँख मूंद कर खा ले ॥
भूख मे साग पात क्यों देखे ।
जो सके डाल पेट मे डाले ॥

चाहिये सारे बखेड़े दूर कर ।
बात आपस की बिठाने को उठे ॥
आँख उठती दीन दुखियों पर रहे ।
पॉव गिरतों के उठाने को उठे ॥

भक्ति अधी भली नही होती ।
भाव होते भले नहीं लूंजे ॥
है अगर पॉव पूजना ही तो ।
पूजने जोग पाँव ही पूजे ॥


⁠सुनहली सीख

सुनहली सीख

सैकड़ों ही कपूत-काया से ।
है भली एक सपूत की छाया ॥
हो पड़ी चूर खोपड़ी ने हो ।
अनगिनत बाल पाल क्या पाया ॥

जो भला है और चलता है सँभल ।
है भला उस को किसी से कौन डर ॥
दैव की टेढ़ी अगर भौहें न हो ।
क्या करेंगे लोग टेढ़ी भौह कर ॥

नेकियों मानते नही बी ।
क्यों उन्ही के लिये न बिख चख लें ॥
वे न तब भी पलक उठायेंगे ।
हम पलक पर अगर ललक रख लें ॥

बढ़ सके तो सदा रहें बढ़ते ।
पर बुरी राह में कभी न बढ़े ॥
चढ़ सकें तो चढ़े किसी चित पर ।
हम किसी की निगाह पर न चढ़े ॥

है बहू बेटियाँ जहाँ रहती ।
है दिखाती कलक लीक वही ॥
क्यों न हो झोक ही जवानी की ।
है कभी ताक झाँक ठीक नहीं ॥

क्यों टका सा जवाब उस को दें।
जिस किसी से सदा टके ऐंठे ॥
जो रहें ताकते हमारा मुँह ।
हम उन्ही की न ताक में बैठे ॥

बात ताने की, किसी के भैब की ।
कह न ढे मुंह पर, बचे या चुप रहें ॥
बात सच है, जल मरेगा वह मगर ।
लोग काना को अगर काना कहे ॥

काम मत आप कीजिये ऐसे ।
जो कभी आप को बुरे फल दें ॥
हाथ में लग न जाय मल उस का ।
नाक को बार बार मत मल दें ॥

जो सके बोल बोलियाँ प्यारी ।
तो उसे बोल डालना अच्छा ॥
कान में तेल डाल लेने से ।
कान का खाल ‘डालना अच्छा ॥

छोड़ दो छेड़ छाड़ की आदत ।
मत जगा दो अदावते सोई ॥
है बहुत खोदना बुरा होता ।
देख ले कान खोद कर कोई ॥

तब तमाचा न किस तरह लगता ।
आग जब बेलगामपन बोता ॥
हो रहे जब कि लाल पीले थे ।
तब भला क्यों न लाल मुँह होता ॥

है अगर चाहते कुफल चखना ।
तो बुरी चाहते जगा देखे ॥
मुंह लगाना अगर भला है तो ।
क्यों लहू को न मुँह लगा देखें ॥

काम मे ला खुला निघरघटपन ।
नाम मरदानगी मिटाना है ॥
बेबसों को लपेट चित पट कर ।
पालना पेट मुँह • पिटाना है ॥

सुन जिसे कोई नही पा कल सके ।
बात ऐसी क्यों निकल मुंह से पड़े ॥
रगतें हित की न जब उन मे रही ।
फूल मुँह से तब झड़े तो क्या झड़े ॥

खुल सकेगा तो नही ताला कभी ।
जो भली रुचि की मिली ताली नही ॥
पान को लाली न लाली रखेगी ।
रह सको मुंह की अगर लाली नही ॥

बेतरह वे न बेतुके बनते ।
श्री न संजीदगी तुम्ही खोते ॥
यों सुलगती न लाग-आग कभी ।
मुँह-लगे जो न मुंह लगे होते ॥

निज भरोसे सधा न क्या स्वाधे ।
और का बल-भरोस है सपना ॥
देखना छोड़ दूसरों का मुँह ।
देखते क्यों रहे न मुंह अपना ॥

काम ले बार बार धीरज से ।
कब न जी को कचट गई खाई ॥
क्यों दुखो की चपेट में आवे ।
क्यों पड़े मुँह लपेट कर कोई ॥

रूप औ रग के लिये ही क्यों ।
जो किसी का ललच ललच डाले ॥
रख भलाई, सँभाल भोलापन ।
भूल पाये न मह भले-भाले ॥

चाह जो हो कि दुख नचा न सके ।
पास से सुब नही हिले डोले ॥
पाँव तो देख भाल कर डाले ।
सह सँभाले, संभाल कर बोले ॥

तष रहे किस लिये भले बनते ।
जब भली बात ही नही सीखी ॥
भूल कर चाहिये नही कहना ।
बात कड़वी, कड़ी, बुरी, तीखी ॥

बात कह कर कसर-मरी ऐंठी ।
हो गई बार बार बरबादी ॥
बेसधा काम साध देती है ।
बात सीधी, सधी हुई, सादी ॥

रस न उन का अमर रहे उन मे ।
तो बनें बोलियां सभी सीठी ॥
है लुभाती भला नही किस को ।
बात प्यारी, लुभावनी, मीठी ॥

है बड़ा ही कमाल कर देती ।
है सुरुचि-भाल के लिये रोली ॥
नीव सारी भलाइयों की है ।
बात सच्ची, जँची, भली, भाली ॥

गोद में उस की बड़े ही लाड़ से ।
है बहुत सी रेंग बिरंगी रुचि पली ॥
ढाल देती है निराले, ढंग में।
बात भड़कीली, ढंगीली, रसढली ॥

धन रतन धुन उन्हें नहीं रहती ।
है नहो मोहने उन्हे मेवे ॥
मानियों का यही मनाना है ।
मान कर बात, मान रख लेवे ॥

हो न भारी सके कभी हलके ।
है न छिपती खुली हुई बातें ॥
तोलने के लिये भला किस को ।
तुल गये कह तुली हुई बातें ॥

है बड़ी बेहूदगी जो काम की।
बात सुनने के लिये बहरे बने ॥
नो किसी गँव की न गहराई रही ।
जो न गहरी बात कह गहरे बने ॥

छेद जिस मे अनेक हैं उस में।
सोच लो पौन का ठिकाना क्या॥
कढ़ गई कढ गई चली न चली।
साँस का है भला ठिकाना क्या॥

याद प्रभु को करें जियें जब तक।
लोक-हित की न बुझ सके प्यासें॥
हम गॅवा में इन्हें नहीं यों ही।
हैं बड़ी हो अमोल ए सॉसें॥

जी सका सब दिनों हवा पी जो।
उस बिचारे के पास ही क्या है॥
किस तरह से सुचित्त हो कोई।
साँस की आस पास ही क्या है॥

जो भले भाव भूल में डालें।
तो उन्हें प्यार साथ पोसा क्या॥
जो भला कर सको तुरत कर लो।
साँस का है भला भरोसा क्या॥

है वही फूला सुखी जो कर सका।
वह न फूला दुख दिया जिस ने सहा॥
फूल जैसा फूल जो पाता नहीं।
दम किसी का फूलता तो क्या रहा॥

मान की चाह है हमे तो हम।
और का मान कर न कम देवें॥
काम साधें कमीनपन न करें।
दाम लेवे मगर न दम देवें॥

धाँधली मे हवा हवस की पड़।
क्यों मचाता अनेक ऊधम है॥
जो रहा राम मे न रमता तो।
दाम दम का छदाम से कम है॥

जो मरम जानते दया का हम।
तो उजड़ता न एक भी खोंता॥
क्यों न होता दुलार दुनिये में।
प्यार का पाठ कठ जो होता॥

मोतियों से पिरो न क्यों देवें।
कब समझदार हो सके संठे॥
लठ के लठ ही रहेंगे वे।
लंठ लें कठ मे, पहन कठे॥

जब किसी का पॉव हे हम चूमते।
हाथ बाँधे सामने जब है खड़े॥
लाख या दो लाख या दस लाख के।
क्या रहे तब कठ मे कठे पड़े॥

क्या हुआ प्यार-पालने में पल।
जो नही है कमाल भेजे में॥
वे रखे जॉय कालिजों में भी।
जो गये है रखे कलेजे मे॥

मन मरे दूर हो अमन जिस से।
सुख पिसे, चूर चूर होने की॥
है बनाती कड़ा नहीं किस को।
वह कड़ाई कड़े कलेजे की॥

तब भला किस तरह भलाई हो।
भर गई भूल जब कि भेजे में॥
तब सके गाँठ हम कहाँ मतलब।
पड़ गई गॉठ, जब कलेजे मे॥

बन पराया मिले परायापन।
कब तपाया हमे नहीं तप ने॥
और के हाथ मे न दिल दे दे।
दिल सदा हाथ में रखें अपने॥

यात उलझी बहॅक बहॅक न कहे।
बात सुलझी सँभल सँभल बोलें॥
पड़ न पावे गिरह किसी दिल।
लें गिरह बाँध दिल गिरह खोलें॥

बेबसी है बरस रही जिस पर।
तीर उस पर न तान कर निकले॥
यह कसर है बहुत बड़ी दिल की।
ससहुए पर, न दिल कसर निकले॥

बीज बो कर बुरे बुरे फल के।
कब भले फल फले फलाने से॥
दुख मिले क्यों न और को दुख दे।
दिल जले क्यों न दिल जलाने से॥

छोड़ दे छल, कपट, छिछोरापन।
देख कर छबि न जाय बन छैला॥
और माल पर न हो मायल।
दिल किसी मैल से न हो मेला॥

वह भरा है भयावनेपन से।
है हलाहल भरा हुआ प्याला॥
साँप काला पला उसी में है।
काल मे है कराल दिल काला॥

मान औरों की न मनमानो करे।
क्यों रहे अभिमान कर हठ ठानता॥
है इसी में मान रहता मान का।
ले मना, जो मन नहीं है मानता॥

और का बार बार दिल दहला।
भूल कर मन न जाय बहलाया॥
तो उमंगें न आस को कुचलें।
मन अगर है उमग पर आया॥

बीज मीठे जाँय क्यों बोये नहीं।
है अगर यह चाह मीठे फल चखें॥
फ्त रखें, जो पत रखाना हो हमें।
चक है मन रख न जो हम मन रखे॥

सूझ कर सूझता नहीं जिन को।
वे उन्हें दूर को सुझाते हैं॥
काम है सूझ बूझ का करते।
पेट को आग जो बुझाते हैं॥

है बड़ा वह जो पराया हित करे।
हित हितू का कोन करता है नहीं॥
है भला वह, पेट जो पर का भरे।
कौन अपना पेट भरता है नहीं॥


अछूते फूल

अछूते फूल

फूल में कीट, चॉद में धब्बे।
भाग में धूम,दीप में काजल॥
मैल जल मे, मलीनता मन में।
देख किस का गया नही दिल मल॥

है बुरा, घास-फूस-वाला घर।
मल भरा तन, गरल भरा प्याला॥
रिस भरी ऑख, सर भरा सौदा।
मन भरा मैल, दिल कसर वाला॥

है कहाँ गोद तो भरी पूरी।
जो सकी गोद मे न लाल सुला॥
क्या मिला पूत जो सपूत नहीं।
क्या खुली कोख जो न भाग खुला॥

क्या रहा ताल तब भरा जल से।
जब कि उस में रहा कमल न खिला॥
क्या फली डाल जो सुफल न फली।
क्या खुली कोख जो न लाल मिला॥

पुल सकेगा न बँध सितारों पर।
कुल धरा धूल ढुल नहीं सकती॥
धुल सकेंगे न चाँद के धब्बे।
बाँझ की कोख खुल नहीं सकती॥

जब नही उस ने बुझाई भूख तो।
मोतियों से क्या भरी थाली रही॥
जो न उस के फल किसी को मिल सके।
नो फलों से क्या लदी डाली रही॥

जोत कैसे मलीन होवेगी।
क्या हुआ भूमि पर अगर फैली॥
धूल से भर कभी न धूप सकी।
हो सकी चाँदनी नही मेली॥

आम में आ सका न कड़वापन।
है मिठाई न नीम मे आती॥
छोड़ ऊंचा सका न ऊंचापन।
नीच की नीचता नही जाती॥

रस के छीटें

भाग में मिलना लिखा था ही नहीं।
तुम न आये साँसतें इतनी हुईं॥
जी हमारा था बहुत दिन से टँगा।
आज आँखे भी हमारी टँग गईं॥

सूखती चाह-बेलि हरिआई।
दूध की मक्खियां बनीं माखे॥
रस बहा चाँदनी निकल आई।
खिल गये कौल, हँस पड़ी आँखें॥

सादगी चित से उतर पाई नहीं।
है नहीं भूली भलाई आप की॥
काढ़ने से है नहीं कढ़ती कभी।
आँख में सूरत समाई आप की॥

लोग कैसे न बेबसों सा बन।
रो उठे, खिल पड़े, खिझें, माखें॥
हो न किस पर गया खुला जादू।
देख जाढ़ भरी हुई आँखें॥

बेबसी बेतरह सताती है।
वह हुआ जो न चाहिये होना॥
थाम कर रह गये कलेजा हम।
कर गया काम आँख का टोना॥

मानता मन नही मनाने से।
तलमलाते है आँख के तारे॥
जागते रात बीत जाती है।
माख के या कि आँख के मारे॥

वह बहुत ही लुभावनी सूरत।
हम भला भूल किस तरह जाते॥
है तुम्हें देख आँख भर आती।
आँख भर देख भी नही पाते॥

आँसुओं साथ तरबतर हो हो।
हैं जलन के अगर पड़ी पाले॥
सूरतों पर बिसरती आँखें।
सेंक लें आँख सेंकने वाले॥

तब कहें कैसे किसी की चाहते।
रगतों में यार की है ढालती॥
जब कि मुखड़े की लुनाई आप की।
आँख में है लोन राई डालती॥

लूट ले प्यार को लपेटों से।
दे निबौरी दिखा दिखा दाखें॥
पट, पटा कर, न पट सकी जिस से।
क्यों गई पटपटा न वे ऑखे॥

है पहेली अजीब पेचीला।
हैं खिली बेलि हैं पकी दाखे॥
अधकढ़ी बात अधगिरी पलकें।
अधखुले होंठ अधखुली आँखें॥

प्यार उन से भला न क्यों बढ़ता।
हो सके पास से न जो न्यारे॥
वे उतारे न चित्त से उतरे।
हिल सके जिन से आँख के तारे॥

देखते ही पसीज जावेंगे।
रीझ जाते कभी न वे ऊबे॥
टल सकेंगे न प्यार से तिल भर।
आँख के तिल सनेह में डूबे॥

जी टले पास से धड़कता है।
जोहते मुख कभी नहीं थकते॥
आँख से दूर तब करे कैसे।
जब पलक ओट सह नही सकते॥

देह सुकुमारपन बखाने पर।
और सुकुमारपन बतोले है॥
छू गये नेक फूल के गजरे।
पड़ गये हाथ में फफोले हैं॥

धुल रहा हाथ जब निराला था।
तब भला और बात क्या होती॥
हाथ के जल गिरे ढले हीरे।
हाथ झाड़े बिखर पड़े मोती॥

बात लगतो लुभावनी कह सुन।
बन दुखी, हो निहाल, दुख सुख से॥
दिल हिले, आँख से गिरे मोती।
दिल खिले, फूल झड़ पड़े मुख से॥

चाह कर के हैं बढ़ाते चाह वें।
खिल रहे है औ खिला है वे रहे॥
मिल रहे है औ रहे हैं वे मिला।
दे रहे दिल और दिल हैं ले रहे॥

क्यों पियेगा ललक चकोर नहीं।
जायगी चद की कला जो मिल॥
फूल खिल क्यों लुभा न दिल लेगा।
चोर दिल का न क्यों चुरा ले दिल॥

लोचनों को ललक हुई दूनी।
वह बिना मोल का बना चेरा॥
देख कर लोच लोच वाले का।
रह गया दिल ललच ललच मेरा।

बाप मा के अडाल कानों को।
बूॅद मिलती न तो अमी घोली॥
बोल अनमोल रस लपेटे जो।
बोलती बेटियाँ न मुॅहबोली॥


नोक झोंक

नोक झोंक

जा रही है सूखती सुख क्यारिया।
जो रही न्यारे रसों से सिंच गई॥
खिंच गये तुम भी इसी का रंज है।
खिच गई भौहें बला से खिच गई॥

सॉच को ऑच है नही लगती।
हम करेंगे कभी नहीं सौहे॥
चिढ़ गये तो चिढ़ रहे डर क्या।
चढ़ गई तो चढ़ी रहें भौहें॥

जाय जिस से कुचल कभी कोई।
चाल ऐसी भले न चलते है॥
आप तो बात ही बदलते थे॥
आँख अब किस लिये बदलते हैं॥

जब जगह रह गई नही जी में।
तब भला क्यों न जी फिरा पाते॥
जब बचा रह गया न अपनापन।
ऑख कैसे न तब, बचा जाते॥

जो बहुत से भेद जी के थे छिपे।
आँख से ही लग गये उन के पते॥
क्या हुआ जी को अगर चोरी खुली।
जब रहे ऑखे चुरा कर देखते॥

क्या अजब जो ललक पड़े, उमगे।
खिल उठें, स्वांग सैकड़ों रच लें॥
मुॅह खिला देख प्यार-पुतलों का।
आँख की पुतलियां अगर मचलें॥

पक गया जो, नाक मे दम हो गया।
तुम न सुधरे, सिर पड़ी हम ने सही॥
हॅस रहे हो या नही हो हॅस रहे।
पर तुमारी आँख तो है हॅस रही॥

छोड़िये ऐठ मानिये बातें।
किस लिये आप इतने ऐंठे हैं॥
आइये ऑख पर बिठायेंगे।
आज ऑखे बिछाये बैठे है॥

हम तुम्हें देख देख जोयेंगे।
और के मुॅह को देख तुम जी लो॥
हम न बदलेंगे रंग अपना, तुम।
ऑख अपनी बदल भले ही लो॥

हम सदा जी दिया किये तुम को।
तुम हमें जी कभी नहीं देते॥
आँख हम तो नहीं बदलते है।
आप हैं आँख क्यों बदल लेते॥

कुछ पसीजी और जी के मैल को।
एक दो बूँदें गिरा कुछ धो गईं।
देख लो लाचार तुम भी हो गये।
आज तो दो चार ऑखें हो गईं॥

लूट लो, पीस दो, मसल डालो।
पर सितम मौत का बसेरा है॥
देख अंधेर, यह कहेंगे हम।
आँख पर छा गया अँधेरा है॥

जब कि धन भर गया बहुत उस मे।
तब मुरौअत कहाँ ठहर पाती॥
जब उलट कर न आप देख सके।
ऑख कैसे न तब उलट जाती॥

छुट कैसे हाथ से उस के सकें।
जो किसी को हाथ में नट कर करे॥
किस तरह उस से बचावे ऑख हम।
जो हमारी आँख ही मे घर करे॥

देखना हो कमाल रखता है।
प्यार का रग कब जमा वैसे॥
आँख जिस पर ठहर नहीं पाती।
ऑख में वह ठहर सके कैसे॥

आज भी है याद वैसी ही बनी।
है वही रंगत औ चाहत है वही॥
तुम तरस खा कर कभी मिलते नहीं।
ऑख अब तक तो तरसती ही रही॥

देखने ही के लिये सूरत बनी।
देखने ही में न वह पीछे पड़े॥
आँख में चुभ कर न ऑखों मे चुभे।
ऑख मे गड़ कर न आँखों में गड़े॥

जो किसी को लगा बुरा धब्बा।
तो ढिठाई उसे नहीं धोती॥
सामने आँख तब करें कैसे।
सामने आँख जब नहीं होती॥

हो सराबोर तुम रसों में, तो।
मै रसों का अजीब सोता हू॥
किस लिये आँख यों बचाते हो।
मैं नही आँखफोड़ तोता हूं॥

देखिये क्या कर दिखाता भाग है।
वे भरे है और हम भी हैं खरे॥
आज वे बेदरदियों पर हैं अड़े।
हम खड़े हैं आँख में आँसू भरे॥

तब भला बात का असर क्या हो।
जब असर के न रह गये नाते॥
है कसर बैठ जब गई जी में।
किस तरह ऑख तब उठा पाते॥

तब भला सीध में कसर क्यों हो।
जब रहे ठीक आँख का तारा॥
तब सके चूक किस तरह से वह।
जब गया तीर ताक कर मारा॥

आज तक कुछ भी सॅभल पाये नहीं।
बात से तो नित सॅभलते ही रहे॥
ढंग बदलें जो बदलते बन सके।
आप तेवर तो बदलते ही रहे॥

काम टेढ़ से बने टेढ़े चला।
मान सीधे ही सके सीधे कहे॥
क्यों न हम भी आज तेवर लें चढ़ा।
है बुरे तेवर दिखाई दे रहे॥

हम बढ़ी बाते करे तो क्यों करे।
आप ही तो कर बढ़ी बातें बढ़े॥
हम चढ़ायेगे कभी तेवर नही।
क्यों न होवें आप के तेवर चढ़े॥

बेतरह अरमान मेरे मिस उठे।
साँसतें सारी उमंगों ने सहीं॥
हम रहे तो किस तरह अच्छे रहें।
आज तेवर आप के अच्छे नहीं॥

किस लिये उन पर कड़े पड़ते रहे।
हाथ बाँधे जो रहे सब दिन खड़े॥
डर हमें तिरछी निगाहों का नहीं।
देखिये अब बल न तेवर पर पड़े॥

चाहिये था न चोट यों करना।
पत्थरों के बने न सीने थे॥
क्यों भला आप भर गये साहब।
कान हो तो भरे किसी ने थे॥

क्यों कहेंगे न, सुन सके, सुन लें।
हम मनायेगे, आप ऐंठे हैं।
हम सकें मूॅद मुॅह भला कैसे।
आप तो कान मूॅद बैठे हैं॥

आप तूमार बाँध देते हैं।
और हम ने न खोल मुॅह पाया॥
हो न जावें तमाम हम कैसे।
आप का गाल तमतमा आया॥

आप ही जब कि तन गये मुझ से।
तब भला किस तरह भवें न तनें॥
जब हुईं लाल लाल आँखें तब।
गाल कैसे न लाल लाल बनें॥

भेद कितने बिन खुले ही रह गये।
आज तक भी आप ने खोले नही॥
आप का मुॅह ताकते हो रह गये।
आप तो मुॅह भर कभी बोले नहीं॥

किस तरह से दूसरे मीठे बने।
और हम कैसे बने तीते रहे॥
आप मुॅह से बोल तक सकते नहीं।
आप का मुॅह देख हम जीते रहे॥

हैं हमी ऐसे कि जिस को हर घड़ी।
निज सगों का ही बना खटका रहा॥
लख लट्ठरे बाल को जी लट गया।
लट लटकती देख मुँह लटका रहा॥

आँख से क्या निकल पड़े आँसू।
मैल जी का सहल नहीं धुलना॥
आप मुँह देख जीभ ले ही लें।
है बहुत ही मुहाल मुँह खुलना॥

बढ़ गये पर बुरे बखेड़ों के।
बैर का पाँव गाड़ना देखा॥
हो गये पर बिगाड़ बिगड़े का।
मुँह बिगड़ना बिगाड़ना देखा॥

वह उतर कर चढ़ा रहा चित पर।
रंग लाया पसीज पड़ कर भी॥
बन गई बात बिन बनाये ही।
रंग मुँह का बना बिगड़ कर भी॥

कारनामा वह बहुत आला रहा।
आप की करतूत है भोंड़ी बड़ी॥
मुँह दिया था दैव ने ही तो बना।
आप को क्या मुँह बनाने की पड़ी॥

क्यों न सब दिन मुँह चुराते वे रहें।
चोर को देती चिन्हा हैं चोरियाँ॥
हैं बड़ी कमजोरियाँ उन में भरी।
देख लीं मुँहजोर की मुँहजोरियाँ॥

बात वह भी लगी बहुत खलने।
आप को जो न थी कभी खलती॥
अब लगे आप मुँह चलाने क्यों।
जीभ तो कम नहीं रही चलती॥

इस तरह का बना कलेजा है।
जो कि सारी मुसीबतें सह ले॥
बेधड़क आग मुँह उगल लेवे।
जीभ बातें गरम गरम कह ले॥

आप साहस बँधाइये मुझ को।
क्या करेंगी भली बुरी घातें॥
देखिये दूब न जाय जी मेरा।
सुन दबी जीभ की दबी बातें॥

जब कि नीरस बात मुँह पर आ गई।
किस तरह रस-धार तब जी में बहे॥
छरछराहट जब कलेजे में हुई।
मुस्कुराहट होंठ पर कैसे रहे॥

प्यार का कुम्हला गया मुखड़ा खिला।
पड़ गये अरमान पर रस के घड़े॥
मल कितना ही निकल पल में गया।
खोल कर दिल खिलखिला कर हँस पड़े॥

आँख कैसे न तब बहा करती।
आँख ही आँख जब गड़ाती है॥
किस तरह तब हँसी न छिन जाती।
जब हँसी ही हँसी उड़ाती है॥

दिल छिलेंगे कभी न क्या उन के।
क्या पड़ेंगे न जीभ पर छाले॥
बेतरह छिल गये कलेजे को।
छील लें बात छीलने वाले॥

सामना जब बदसलूकी का हुआ।
तब बिचारी बूझ जाती दब न क्यों॥
बान ही जब है उलझने की पड़ी।
बात कह उलझी उलझते तब न क्यों॥

दिल भला किस तरह न जाता हिल।
जब कपट से न ठीक ठीक पटी॥
जीभ कैसे न लटपटा जाती।
बात कहते हुए लगी लिपटी॥

बान जिन को पड़ी बहकने की।
मानते वे नहीं बिना बहके॥
बेतुकापन नही दिखाते कब।
बेतुके बात बेतुकी कह के॥

जब सुलझना उन्हें नहीं आता।
तब गिरह खोल किस तरह सुलझें॥
चाल का जाल जब बिछाते हैं।
तब न क्यों बात बात में उलझे॥

लूटते है फँसा लपेटों में।
बेतरह हैं कभी कभी ठगते॥
कब नहीं बूझ से गये तोले।
हैं बतोले बहुत बुरे लगते॥

जो किसी चित से नहीं पाती उतर।
दे बना बेचैन वह मूरत नहीं॥
अनबनों में पड़ न आँखों मे गड़े।
देखिये बिगड़े बनी सूरत नहीं॥

सब तरह के लाभ की बातें सुना।
रुचि बहुत ही आज बहलाई गई॥
किस तरह देखे बिना सूरत जियें।
वह हमें सूरत न बतलाई गई॥

भौह सीधी, हँसी बहुत सादी।
औ सरलपन भरी हुई बोली॥
हम भला भूल किस तरह देवें।
भूलती हैं न सूरते भोली॥

लालसा है रस बरसती ही रहे।
पर तुमारी आँख रिस से लाल है॥
यह चमेली है खिलाना आग में।
यह हथेली पर जमाना बाल है॥

वह सताने मे सहमता ही नही।
सब सुखों के हैं हमें लाले पड़े॥
सुन गँसोली अत हाथों के मले।
छिल गया दिल, हाथ में छाले पड़े॥

मत बचन-बान मार बीर बने।
क्या नही प्यार प्यार-थाती मे॥
छेदलें छेदने चले हैं तो।
देखिये हो न छेद छाती में॥

आप के जैसा जिसे हीरा मिले।
क्यों मरे वह चाट हीरे की कनी॥
आप तन करके हमें तन बिन न दें।
जो तनी है तो रहे छाती तनी॥

जब कभी बात तर कही न गई!
हो सके किस तरह कलेजा तर॥
देखना हो अगर दहल दिल की।
देखिये हाथ रख कलेजे पर॥

किस तरह प्यार कर सकें उन को।
जो चुभे बार बार नेजे स॥
दुख कलेजा गया जिन्हें देखे।
क्यों लगाये उन्हें कलेजे से॥

बेतरह रोब गाँठते ही थे।
अब गया मौत को सहेजा क्यों॥
आँख तो आप काढ़ते ही थे।
अब लगे काढ़ने कलेजा क्यों।

किस तरह रीझता रिझाये वह।
जब किये प्यार खीज खीजा ही॥
किस तरह तब पसोजता कोई।
जब कलेजा नहीं पसीजा ही॥

है बड़े बेपीर से पाला पड़ा।
भाग में सुख है न दुखियों के लिखा॥
जो कलेजा देख दुख पिघला नहीं।
तो कलेजा काढ़ कैसे दे दिखा॥

प्यार ही से भरा हुआ वह है।
देख लें देख वे सकें जैसे॥
जब निकलती नही कसर जी की।
हम कलेजा निकाल दें कैसे॥

ताड़ने वाले नहीं कब ताड़ते।
तोड़ना है दिल अगर तो तोड़ लो॥
मुँह चिढ़ा लो मोड़ लो मुँह बक बहॅक।
फोड़ लो दिल के फफोले फोड़ लो॥

वे चुहल के चाव के पुतले बने।
चोचलों का रग हैं पहचानते॥
चाल चलना, चौंकना, जाना मचल।
दिल चलाना दिलचले हैं जानते॥

वह भला है, है भलाई से भरा।
या घिनोने भाव है उस में घुसे॥
खोल कर हम दिल दिखायें किस तरह।
देख लें दिल देखने वाले उसे॥

देखने दें मूद ऑखों को न दें।
हिल गये क्यो, जो गई है जीभ हिल॥
आप छन भर सोचने देवे हमें।
सब गया छिन, अब न लेवे छीन दिल॥

कुछ नही रग ढग मिल पाता।
हिल गया वह, कभी गया वह खिल॥
क्या भला खीज कर किया दिल ने।
क्या करेगा पसीज करके दिल॥

क्यों हँसी मेरी उड़ाती है हँसी।
बात रंगत मे चुहल की क्यो ढली॥
किस लिये दिल काटने चुटकी लगा।
आप ने चुटकी अगर दिल में न ली॥

प्यार तो हम किया करेंगे ही।
बारहा क्यों न जाय दिल फेरा॥
दिलचले हम बने रहेगे ही।
क्यों न हो दिल दलेल में मेरा॥

प्यार जब चाहते नहीं करना।
क्यों न सुन नाम प्यार का कॉखें॥
रग बदला, बदल गये तेवर।
दिल बदलते बदल गई ऑखे॥

कर सके तो कर दिखाये प्यार ही।
वह सितम के खोज ले हीले नही॥
ले भले ही ले दुखाये दिल नही।
छीन ले दिलदार दिल छीले नही॥

है कलह तोर मार का पुतला।
है कपट का उसे मिला ठीका॥
है भरी पोर पोर कोर कसर।
वह बड़ा ही कठोर है जी का॥

हम नहीं आँखें लड़ाना चाहते।
है लड़ाकी आप की आँखें लड़ें॥
आप जी में जल रहे हैं तो जलें।
क्यों फफोले और के जी में पड़ें॥

अब न ऑसू आँख मे मेरी रहा।
आप ने ऑखें उठा ताका नही॥
क्य पके जी का मरम वह पा सके।
हो गया जिसका कि जी पाका नही॥

थी पसद बनाव की बातें हमे।
अनबनों का तुम गला रेते रहे॥
कब रहे लेते हमारा जी न तुम।
हम तुम्हे कब जी नही देते रहे॥

बात पर आन बान वालों की
आप क्यों कान दे नही सकते॥
तो गॅवा मान और क्या मांगें।
जी अगर दान दे नही सकते॥

बे ठने उस से रहेगी किस तरह।
जो कि उठते बैठते है ऐंठता॥
बात क्यों उस से बिठाये बैठती।
फेर करके पीठ जो है बैठता॥

श्राप के हाथ हो बिके हम हैं।
रुचि रही कब न आप की चेरी॥
है अगर चाह भाँप लेने की।
आप तो पीठ नाप ले मेरी॥

अड़ गये अपनी जगह पर गड़ गये।
देख लो तुम टाल टलते ही नहीं॥
हम न मचले है चलें तो क्यों चलें।
ए हमारे पाँव चलते ही नहीं॥

अनमोल हीरे

दृष्टान्त

है जिन्हें सूझ, जोड़ से ही, वे।
भिड़ सके लाग डाँट साथ बड़ी॥
भूल कर भी लड़ी न भौंहों से।
जब लड़ी आँख साथ आँख लड़ी॥


अनमोल हीरे

देख कर रंग जाति का बदला।
जाति का रंग है बदल जाता॥
देख आँखें हुईं लहू जैसी।
आँख में है लह उतर आता॥

देख दुख से अधीर सगी को।
है जनमसंगिनी लटी पड़ती॥
दाढ़ है दॉत के दुखे दुखती।
सिर दुखे आँख है फटी पड़ती॥

तब भलाई भूल जाती क्यों नहीं।
जब सचाई ही नही भाती रही॥
जोत तब कैसे चली जाती नही।
जब किसी को आँख ही जाती रही॥

कौन आला नाम रख आला बना।
है जहाँ गुन, है निरालापन वहीं॥
साँझ फूली या कली फूली फबी।
आँख को फूली फबी फूली नहीं॥

एक से जो दिखा पड़े, उन का।
एक ही ढंग है न दिखलाता॥
है कमल फूलना भला लगता।
आँख का फूलना नहीं भाता॥

काम क्या अंजाम देगा दूसरा।
जब नही सकते हमीं अंजाम दे॥
दे सकेगा काम सूरज भी तभी।
जब कि अपनी आँख का तिल काम दे॥

पड़ बुरों मे संगतें पाकर बुरी।
सूझ वाला कब बुराई मे फँसा॥
देख लो काली पुतलियों मे बसे।
आँख के तिल में न कालापन बसा॥

तब भला मैली कुवैली औरते।
क्यों न पायेंगी निराले पूत जन॥
आँख की काली कलूटी पुतलियां।
जब जनें तिल सा बड़ा न्यारा रतन॥

फूट पड़ता है उँजाला भी वहाँ।
घोर अंधियाली जहाँ छाई रही॥
जगमगा काली पुतलियों में हमें।
जोत वाले तिल जताते हैं यही॥

सूझ वाले एक दो ही मिल सके।
और सब अधे मिले हम को यहां॥
देखने को देह मे तिल है न कम।
ऑख के तिल से मगर तिल है कहां॥

वह कभी खीच तान मे न पड़ा।
है जिसे आन बान की न पड़ी॥
मोतियों से बनी लड़ी से कब।
आँसुओं की लड़ी लड़ी झगड़ी॥

बीरपन से तन गयों के सामने।
कब जुलाहे तन सके ताना तने॥
सूर कहला ले, मगर क्यों सूरमा।
सूरमापन के बिना अंधा बने॥

भेख सच्चा दिखा पड़ा न हमे।
देख पाये जहाँ तहाँ भेखी॥
फूल कब पा सके किसी से हम।
नाक फूली हुई बहुत देखी॥

वे सभी क्यारियां निराली है।
बेलियां है जहा अजीब खिली॥
कब सकी बोल बोलियाँ न्यारी।
बोलती नाक कम हमे न मिली॥

जिस जगह पर लगें भले लगने।
चाहिये हम वहीं उमग अटकें॥
है कहीं पर अगर लटक जाना।
तो लटें गाल पर न क्यों लटके॥

लोग कैसे उलझ सकेंगे तब।
जब हमारी निगाह हो सुलझी॥
बात होते हुए उझलने की।
लट कभी गाल से नहीं उलझी॥

है लुनाई फिसल रही जिस पर।
है उसे काम क्या कि कुछ पहने॥
गोल सुथरे सुडौल गालों के।
बन गये रूप रग ही गहने॥

कुछ बड़ों से हो न, पर कितनी जगह।
काम करता है बड़ों का मेल ही॥
पत बचाती है उसी की चिक नई।
माल का तिल क्यों न हो बेतेल ही॥

सब जगह बात रह नहीं सकती।
बात का बॉध दें भले हो पुल॥
हम रहे क्यों न गुलगुले खाते।
रह सका गाल कब सदा गुलगुल॥

जो कि सुख के बने रहे कीड़े।
वे पड़े देख दुख उठाते भी॥
जो उठें तो उठें सँभल करके।
हैं उठे गाल बैठ जाते भी॥

खोजने ले भले नही मिलते।
पर बुरों के सुने कहां न गिले॥
मिल गये बार, बार बू वाले।
मुँह मँहकते हमें कहीं न मिले॥

लत बुरी छूटती नहीं छोड़े।
क्यों न दुख के पड़े रहे पाले
पान का चाबना कहाँ छूटा।
मुँह छिले और पड़ गये छाले॥

जो उन्हें गुन का सहारा मिल सके।
बात तो कब गढ़ नहीं लेते गुनी॥
दख तो पाई नहीं पर बारहा।
बान 'बूढ़े' मुँह मुंहासे' की सुनी॥

दुख मिले चाहे किसी को सुख मिले।
है सभी पाता सदा अपना किया॥
आप ही तो वह अँधेरे मे पड़ा।
जो किसी मुँह ने बुझा दीया दिया॥

जो भरोसे न भाग के सोये।
दैव उन से फिरा नही फिर कर॥
जो रखें जान गिर उठें वे ही।
कब भला दाँत उठ सका गिर कर॥

हैं दुखी दीन को सताते सब।
हो न पाई कभी निगहबानी॥
लग सका और दाँत में न कभी।
हिल गये दाँत मे लगा पानी॥

नटखटों से बचे रहे कब तक।
जब उन्हे छोड़ नटखटी न हटी॥
क्या हुआ बार बार बच बच कर।
कब भला दाँत से न जीभ कटी॥

क्यों किसी बेगुनाह को दुख दें।
छूट क्यों जाँय कर गुनाह सगे॥
और के हाथ में लगे तब क्यों।
जब बुरी जीभ में न दॉत लगे॥

जो बड़प्पन है न तो कैसे बड़ा।
बन सके कोई बड़ाई पा बड़ी॥
देख लो कबि के बनाने से कहाँ।
दाँत की पाँती बनी मोती-लड़ी॥

सैकड़ों नेकियाँ किये पर भी।
नीच है ढा बिपत्ति कल लेता॥
जीभ है दाँत की टहल करती।
दाँत है जीभ को कुचल देता॥

कर सकेगे हित बने उतना न हित।
कर सकेगा हित सदा जितना सगा॥
दे सकेंगे सुख न असली दाँत सा।
देख लो तुम दाँत चॉदी के लगा॥

है बुरी लत का लगाना ही बुरा।
बन हठीली क्यों न वह हठ ठानती॥
हम अमी भर भर कटोरी नित पियें।
पर चटोरी जीभ कब है मानती॥

नित बुराई बुरे रहें करते।
पर भली कब भला रही न भली॥
दाँत चाहे चुभें, गड़ें, कुचलें।
पर गले दाँत जीभ कब न गली॥

सग दुखों से सगा दुखी होगा।
जल ढलेगा जगह मिले ढालू॥
प्यास से जब कि सूखता है मुँह।
जायमा सूख तब न क्यों तालू॥

हित करेंगे जिन्हे कि हित भाया।
लोग चाहे बने रहे रूखे॥
जीभ क्यों चाट चाट तर न करे।
लब तनिक भी अगर कभी सूखे॥

जो भले हैं भला करेंगे ही।
कुछ किसी से कभी बने न बने॥
तर किया कब न जीभ ने लब को।
क्या किया जीभ के लिये लब ने॥

बस नहीं जिस बात मे ही चल सका।
हो गई उस बात में ही बेबसी॥
क्यों न भूखा भूख के पाले पड़े।
क्यों न सूखा मुँह हाँसे सूखी हँसी॥

कर सकेंगी संगते कैसे असर।
सब तरह की रंगतें जब हों सधी॥
लाल कब लब की ललाई से हुई।
कब हॅसी उस की मिठाई से बँधी॥

बाढ़ परवाह ही नही करती।
क्यों न उस पर बिपत्ति हो ढहती॥
हम मुड़ा लाख बार दें लेकिन।
मूॅछ निकले बिना नहीं रहती॥

है सभी खीज खीज जाते तब।
रज जब जान बूझ है देते॥
बीसियों बार मनचले लड़के।
मूॅछ तो नोच नोच हैं लेते॥

हो सके काम जो समय पर हो।
हो सका वह न ठान ठाने से॥
पाँव लेवें जमा भले ही हम।
मूॅछ जमती नही जमाने से॥

पट सके, या पट न औरों से सके।
पर कहीं "नटखट" भला है बन गया॥
पड़ सके या पड़ सके पूरी नहीं।
मूॅछ भूरी का न भूरापन गया॥

कब भलाई से भलाई ही हुई।
सादगी से बात सारी कब सधी॥
साध रह जाती सिधाई की नही।
देख सीधी दाढ़ियों को भी बँधी॥

बाहरी रूप रग भावों ने।
भीतरी बात है बहुत काढ़ी॥
खुल भला क्यों न जाय सीधापन।
देख सीधी खुली हुई दाढ़ी॥

गुन तभी पा सके निरालापन।
जब गुनी जन बुरे नहीं होते॥
सुर तभी है कमाल दिखलाते।
जब गले बेसुरे नहीं होते॥

है किसी मे अगर नही जौहर।
बीर तो वह बना न कर हीले॥
सूरमापन कभी नही पाता।
काट सूरत गला भले ही ले॥

जो बना जैसा बना वैसा रहा।
बन सका कोई बनाने से नहीं॥
चितवने तिरछी सदा तिरछी मिली।
गरदनें ऐंठी सदा ऐंठी रही॥

सब पढ़ पा सके न पूरा ज्ञान।
हे बहुत से पढ़े लिखे भी लठ॥
सुर सबों में दिखा सका न कमाल।
कम न देखे गये सुरीले कठ॥

सब दयावान ही नहीं होते।
औ सभी हो सके कभी न भले॥
सैकड़ों ही कठोर हाथों से।
फूल से कठ पर कुठार चले॥

बात मुॅह से तब निकल कैसे सके।
जब सती का हाथ लोहू मे सने॥
फूट पाये कठ तब कैसे भला।
कठ-माला कठमाला जब बने॥

क्यों हुनर दिखला न मन को मोह लें।
दूसरों के रूप गुन पर क्यों जलें॥
कोयले से रग पर ही मस्त रह।
हैं निराला राग गातीं कोयलें॥

पा सहारा जाति के ही पाँव का।
जाति का है पाँव जम कर बैठता॥
जाति ही है जाति की जड़ खोदती।
हाथ ही है हाथ को तो ऐंठता॥

ढग से बचते बचाते ही रहें।
बे-बचाये कौन बच पाया कही॥
जो बचावों को नहीं है जानता।
ब्यांचने से हाथ वह बचता नहीं॥

कौन बैरी हितू किसो का है।
है समय काम सब करा लेता॥
तरबतर तेल से किया जिस ने।
है वही हाथ सर कतर देता॥

कर सकी न बुरा बुरी संगति उसे।
दैव दे देता जिसे है बरतरी॥
बाँह बदबूदार होती ही नहीं।
क्यों न होवे काँख बदबू से भरी॥

नेक तो नेकियाँ करेंगे ही।
क्यों बिपद पर बिपद न हो आती॥
क्या नहीं पाक दूध देती है।
पीप से भर गई पकी छाती?॥

है बुरी रुचि ही बना देती बुरा।
क्यों सहें लुचपन भली रुचि-थातियाॅ॥
लाड़ दिखला दूध पीने के समय।
क्या नहीं लड़के पकड़ते छातियाॅ॥

भेद कुछ छोटे बड़े मे है नही।
बान पर-हित की अगर होवे पड़ी॥
थातियाॅ हित की बनी सब दिन रही।
हों भले ही छातियाँ छोटी बड़ी॥

दैव की करतूत ही करतूत है।
कब मिटाये अंक माथे के मिटे॥
आज तक तो एक भी छाती नहीं।
हो सको चौड़ी हथौड़ी के पिटे॥

दुख न सब को सका समान सता।
मिस गये फूल लौं सभी न मिसे॥
वह दिया जाय पीस कितना ही।
पाँव बनता नहीं पिसान पिसे॥

पोसते लोग हैं निबल को ही।
गो सबल बार बार खलते हे॥
जब गये फूल हो गये मसले।
सग को पाँव कब मसलते हैं॥

नीच से नीच क्यों न हो कोई।
है न ऊँचे टहल-समय टलते॥
पॉव जब दुख रहे हमारे हो।
हाथ तब क्या उन्हे नही मलते॥

ऐठ मे डूब जो बहुत बँहका।
क्यों न उस पर भला बिपद पड़ती॥
जब गई फूल औ चली इतरा।
किस लिये तब न पखड़ी झड़ती॥


अन्योक्ति

अन्योक्ति

बाल

बीर ऐसे दिखा पड़े न कही।
सब बड़े आनबान साथ कटे॥
जब रहे तो डटे रहे बढ़ कर।
बाल भर भी कभी न बाल हटे॥

तुच गये, खिच उठे, गिरे, टूटे।
और भख मार अन्त में सुलझे॥
कंघियों ने उन्हें बहुत झाड़ा।
क्या भला बाल को मिला उलझे॥

मैल अपना सके नहीं कर दूर।
और रूखे बने रहे सब काल॥
मुड़ गये जब कि वे सिधाई छोड़।
तो हुआ ठीक मुड़ गये जो बाल॥

है दुखाते बहुत, गले पड़ कर।
सब उन्हें हैं सियाहदिल पाते॥
है कमी भो नहीं कड़ाई मे।
किस लिये बाल फिर न झड़ जाते॥

वे कभी तो पड़े रहे सूखे।
औ कभी तेल से रहे तर भी॥
की किसी की नही परवा।
बाल ने बाल के बराबर भी॥

या बरसता रहा सुखों का मेह।
या अचानक पड़ा सुखों का काल।
धार से पा बहुत सुधार सुधार।
बन गये या गये बनाये बाल॥

निज जगह पर जमे रहे तो क्या।
क्या हुआ बार बार धुल निखरे॥
चल गये पर हवा बहुत थोड़ी।
जब कि ए बाल बेतरह बिखरे॥

धूल में मिल गया बड़प्पन सब।
था भला, थे जहां, वही झड़ते।
क्या यही चाहिये सिरों पर चढ़।
बाल हो पाँव पर गिरे पड़ते॥

किस तरह हम तुम्हें कहें सीधे।
जब कि हो ऑख में समा गड़ते।
हो न सुथरे न चीकने सुधरे।
जब कि हो बाल तुम उखड़ पड़ते॥

चोटी

जा समय के साथ चल पाते नही।
टल सकी टाले न उन की दुख-घड़ी॥
छीजती छॅटती उखड़ती क्यों नही।
जब कि चोटी तू रही पीछे पड़ी॥

निज बड़ों के सॅग बुरा बरताव कर।
है नहीं किस की हुई साँसत बड़ी॥
क्यों नही फटकार सहती बेतरह।
जब कि चोटी मूँड के पीछे पड़ी॥

सिर और पगड़ी

सिर! उछाली पगड़ियाँ तुम ने बहुत।
कान कितनों का करार यों ही दिया॥
लोग भारो कह भले ही लें तुम्हें।
पर तुमारा देख भारीपन लिया॥

सूझ के हाथ पॉव जो न चले।
जो बनी ही रही समझ लॅगड़ी॥
तो तुमारी न पत रहेगी सिर।
पॉव पर डालते फिरे पगड़ी॥

जब तुम्ही ने सब तरह से खो दिया।
तो बता दो काम क्या देती सई॥
सोच है पगड़ी उतरने का नहीं।
सिर! तुमारी तो उतर पत भी गई॥

देखता हू आजकल की लत बुरी।
सिर तुमारी खोपड़ी पर भी डटी॥
लाज पगड़ी की गॅवा, मरजाद तज।
जो तुमारी टोपियों से ही पटी॥

दो जने कोई बदल करके जिन्हे।
कर सके भायप रँगों मे रँग बसर॥
है तुमारे सारपन की ही सनद।
सिर तुमारी उन पगड़ियों का असर॥

सिर और सेहरा

सोच लो, जी मे समझ लो, सब दिनों।
यों लटकती है नही मोती-लड़ी॥
जव कि तुम पर सिरसजा सेहरा बॅधा।
मुॅह छिपाने की तुम्हे तब क्या पड़ी॥

ला न दे सुख मे कहीं दुख की घड़ी।
ढा न दें कोई सितम आँखें गड़ी॥
मौर बँधते ही इसी से सिर तुम्हें।
देखता हूॅ मुॅह छिपाने की पड़ी॥

अनसुहातो रगतें मुॅह की छिपा।
सिर! रहें रखतो तुम्हारी बरतरी॥
इस लिये ही हैं लटक उस पर पड़ी।
मौर की लड़ियां खिले फलों भरी॥

पाजियों के जब बने साथी रहे।
जब बुरों के काम भी तुम से सधे॥
क्या हुआ सिरमौर तो सब के बने।
क्या हुआ सिर! मौर सोने का बँधे॥

सिर और पाँव

जो बड़े हैं भार जिन पर है बहुत।
वे नही है मान के भूखे निरे॥
है न तन के बीच अगों की कमी।
पर गिरे जब पॉव पर तब सिर गिरे॥

लोग पर के सामने नवते मिले।
पर न ये कब निज सगों से, जी फिरे॥
दूसरों के पॉव पर गिरते रहे।
पर भला निज पाँव पर कब सिर गिरे॥

तोड़ सोने को न लोहा बढ़ सका।
मोल सोने का गया टूटे न गिर॥
पाँव ने सिर को अगर दी ठोकरे।
तो हुआ ऊँचा न वह, नीचा न सिर॥

सिर
क्या हुआ पा मये जगह ऊॅची।
जो समझ औ विचार कर न चले॥
सिर! अगर तुम पड़े कुचालों मे।
तो हुआ ठीक जो गये कुचले॥

जो कि ताबे बने रहे सब दिन।
वे सँभल लग गये दिखाने बल॥
हाथ क्या, उॅगलियां दखाती हैं।
सिर मिला यह तुम्हें दबे का फल॥

सोच कर उस की दसा जी हिल गया।
जो कि मुॅह के बल गिरा ऊॅचे गये॥
जब बुरे कॅचे तुम्हें रुचते रहे।
सिर! तभी तुम बतरह कूॅचे गये॥

पा जिन्हें धरती उधरती ही रही।
लोग जिन के अवतरे उबरे तरे॥
सिर! गिरे तुम जो न उन के पॉव पर।
तो बने नर-देह के क्या सिरधरे॥

है जिसे प्रभु की कला सब थल मिली।
पत्तियों में, पेड़ में, फल फूल में॥
ली नहीं जो धूल उन के पाँव की।
सिर! पड़े तो तुम बड़ी ही भूल मे॥

बात वह भूले न रुचनी चाहिये।
जो कि तुम को बेतरह नीचा करे॥
सिर! तुम्हीं सिरमौर के सिरमौर हो।
औ तुम्ही हो सिरधरों के सिरधरे॥

दे जनम निज गोद मे पाला जिन्हें।
क्या पले थे वे कटाने के लिये॥
खेद है सुख चाह बेदी पर खुले।
सिर ! बहुत से बाल तू ने बलि दिये॥

बाल मे सारे फुलेलों के मले।
सब सराहे फूल चोटी मे लसे॥
सिर! सुबासित हो सकोगे किस तरह।
जब बुरी रुचि-बास से तुम हो बसे॥

कब नही उसकी चली, कुल ब्योंत ही।
सब दिनों जिस की बनी बाँदी रही॥
माँग पूरी की गई है कब नही।
सिर! तुमारी कर्ब नहीं चॉदी रही॥

सिर! छिपाये छिप न असलीयत सकी।
बज सके न सदा बनावट के डगे॥
सब दिनों काले बने कब रह सके।
बाल उजले बार कितने ही रँगे॥

छोड़ रगीनी सुधर सादे बनो।
यह सुझा कर बीज हित का बो चले॥
चोचले करते रहोगे कब तलक।
सिर! तुमारे बाल उजले हो चले॥

माथा

छूट पाये दॉव-पेचों से नही।
औ पकड़ भी है नही जाती सही॥
हम तुम्हे माथा पटकते ही रहे।
पर हमारी पीठ ही लगती रही॥

चाहिये था पसीजना जिन पर।
लोग उन पर पसीज क्यों पाते॥
जब कि माथा पसीज कर के तुम।
हो पसीने पसीने हो जाते॥




तिलक

हो भले देते बुरे का साथ हो।
भूल कर भी तुम तिलक खुलते नही॥
किस लिये लोभी न टुम से काम लें।
तुम लहर से लोभ की धुलते नही॥

हो भलाई के लिये ही जब बने।
तब तिलक तुम क्यों बुराई पर तुले॥
भेद छलियों के खुले तुम से न जब।
भाल पर तब तुम खुले तो क्या खुले॥

क्यों नहीं तुम बिगड़ गये उन से।
जो तुम्हें नित बिगाड़ पाते है॥
किस लिये हाथ से बने उन के।
जो तिलक नित तुम्हें बनाते हैं॥


तिलक

की गई सॉसत धरम के नाम पर।
जी कड़ा कर कब तलक कोई सहे॥
किस लिये माथे किसी के पड़ गये।
जब तिलक तुम नित बिगड़ते ही रहे॥

हो धरम का रंग बहुत तुम पर चढ़ा।
हो भले ही तुम भलाई मे सने॥
पर तिलक जब है दुरगी ही बुरी।
तब भला क्या सोच बहुरंगी बने॥

नेक के सिर पर पड़ी कठिनाइयाँ।
नेकियों की ही लहर में है बही॥
तुम तिलक धुलते व पुँछते ही रहे।
पर तुमारी पूछ होती ही रही॥

लोग उतना ही बढ़ाते हैं तुम्हे।
रंग जितने ही बुरे हो चढ़ गये॥
पर तिलक इस बात को सोचो तुम्ही।
इस तरह तुम घट गये या बढ़ गये॥

किस लिये यो बॅधी लकीरों पर।
हो बिना ही हिले डुले अड़ते॥
है सिधाई नही तिलक तुम मे।
जब कि हो काट छाँट मे पड़ते॥

हो तिलक तुम रूप रॅग रखते बहुत।
है तुमारा भेद पा सकते न हम॥
रॅग किसी बहुरूपिये के रग मे।
हो किसी बहुरूपिये से तुम न कम॥

आँख

सूर को क्या अगर उगे सूरज।
क्या उसे जाय चाँदनी जो खिल॥
हम अँधेरा तिलोक में पाते।
आँख होते अगर न तेरे तिल॥

क्या हुआ चौकड़ी अगर भूले।
लख उछल कूद और छल करना॥
है छकाता छलॉग वालों को।
ऑख तेरा छलौंग का भरना॥

काम करती रही करोड़ों मे।
जब फबी आनबान साथ फबी॥
और की कोर ही रही दबती।
आँख तेरी कभी न कोर दबी॥

काजलों या कालिखों की छूत मे।
कम अछूतापन नही तेरा सना॥
धूल लेकर के अछूते पॉव की।
ऐ अछूती ऑख तू सुरमा बना॥

वह लुभाता है भला किस को नही।
थी भलाई भी उसी मे भर सकी॥
भूल भोलापन गई अपना अगर।
भूल भोली आँख ने तो कम न की॥

क्या करेगी दिखा नुकीलापन।
क्या हुआ जो रही रसों बोरी॥
सब भली करनियों करीनों से।
आँख की कोर जो रही कोरी॥

क्या कहें और के सभी दुखड़े।
खेल होते है और के लेखे॥
फूट जो है उसे बहुत भाती।
आँख तो आप फूट कर देखे॥

देख सीधे, सामने हो, फिर न जा।
मान जा, बेढंग चालें तू न चल॥
सोचले सब दिन किसी की कब चली।
एक तिल पर आँख मत इतना मचल॥

हम कहें कैसे कि उन में सूझ है।
जब न पर-दुख-आँसुओं में वे बहे॥
क्या उजाले से भरे हो कर किया।
आँख के तिल जब अँधेरे मे रहे॥

हो गईं सब बरौनियाँ उजली।
जोत का तार बेतरह टूटा॥
देख ऊबी न तू छटा बाँकी।
आँख तेरा न बॉकपन छूटा॥

एक दिन था कि हौसलों में डूब।
गूँधती प्यार-मोतियों का हार॥
अब लगातार रो रही है आँख।
टूटता है न आँसुओं का तार॥

बेबसी में पड़ बहुत दुख सह चुकी।
कर चुकी सुख को जला कर राख तू॥
अब उतार रही सही पत को न दे।
आँसुओं मे डूब उतरा आँख तू॥

मत मटक झूठमूठ रूठ न तू।
मत नमक घाव पर छिड़क हो नम॥
अब गया ऊब ऊधमों से जी।
ऊधमी आँख मत मचा ऊधम॥

जा चुका हे वार सरबस प्यार पर।
तू उसे तेवर बदल कर कर न सर॥
दे दिया जिस ने कि चित अपना तुझे।
आँख चितवन से उसे तू चित न कर॥

प्यार करने में कसर की जाय क्यों।
है न अच्छा जो रहे जी में कसर॥
कर सके जो लाड़ तो कर लाड़ तू।
ऐ लड़ाकी आँख लड़ लड़ कर न मर॥

कौन पानी है गॅवाना चाहता।
मछलियाँ पानी बिना जीतीं नहीं॥
प्यास पानी के बचाने को बढ़े।
आँख आँसू क्यों भला पीती नही॥

तू उसे भूल कर गुनी मत गुन।
जिस किसी को गुमान हो गुन का॥
जो कि हैं ताकते नही सीधे।
आँख! मुँह ताक मत कभी उन का॥

आँसू

तुम पड़ो टूट लूट लेतों पर।
क्यों सगों पर निढाल होते हो॥
दो पला, आग के बगूलों को।
ऑसुओ गाल क्यों भिंगोते हो॥

आँसुओ और को दिखा नीचा।
लोग पूजे कभी न जाते थे॥
क्यों गॅवाते न तुम भरम उन का।
जो तुम्हें आँख से गिराते थे॥

हो बहुत सुथरे बिमल जलबूँद से।
मत बदल कर रंग काजल में सनो॥
पा निराले मोतियों की सी दमक।
आँसुओ काले-कलूटे मत बनो॥

था भला आँसुओ वही सहते।
जो भली राह में पड़े सहना॥
चाहिये था कि ऑख से बहते।
है बुरी बात नाक से बहना॥

नाक

हो उसे मल से भरा रखते न कम।
यह तुमारी है बड़ी ही नटखटी॥
तो न बेड़ा पार होगा और से।
नाक पूरे से न जो पूरी पटी॥

जो भरे को ही रहे भरते सदा।
वे बहुत भरमे छके बेढँग ढहे॥
नाक तुम को क्यों किसी ने मल दिया।
जब कि मालामाल मल से तुम रहे॥

तू सुधर परवाह कुछ मल की न कर।
पाप के तुझ को नहीं कूरे मिले॥
लोग उबरे एक पूरे के मिले।
हैं तुझे तो नाक दो पुरे मिले॥

वह कतर दी गई सितम करके।
पर न सहमी न तो हिली डोली॥
नाक तो बोलती बहुत ही थी।
बेबसी देख कुछ नहीं बोली॥

दुख बड़े जिस के लिये सहने पड़ें।
दें किसी को भी न वे गहने दई॥
तब अगर बेसर मिली तो क्या मिली।
नाक जब तू बेतरह बेधी गई॥

और के हित है कतर देते तुझे।
और वह फल को कुतुर करके खिली॥
ठोर सूगे की तुझे कैसे कहें।
नाक जब न कठोर उतनी तू मिली॥

जो न उसके ढकोसले होते।
तो कभी तू न छिद गई होती॥
मान ले बात, कर न मनमानी।
मत पहन नाक मान हित मोती॥

सूंघने का कमाल होते भी।
काम अपने न कर सके पूरे॥
बस कुसँग में सुबास से न बसे।
नाक के मल भरे हुए पूरे॥

ताल में क्यों भरा न हो कीचड़।
पर वहीं है कमल-कली खिलती॥
नाक कब त रही न मलवाली।
है तुम्हीं से मगर महँक मिलती॥

कान
दासपन के चिन्ह से जो सज सका।
क्यों नहीं तन बिन गया वह नीच तन॥
कान! तेरी भूल को हम क्या कहें।
बोलबाला कब रहा बाला पहन॥

धूल में सारी सजावट वह मिले।
दूसरा जिस से सदा दुख ही सहे॥
और पर बिजली गिराने के लिये।
कान तुम बिजली पहनते क्या रहे॥

बात सच है कि खोट से न बचा।
पर किसी से उसे कसर कब थी॥
सब भला क्यों न वह मुकुत पाता।
कान की लौ सदा लगी जब थी॥

जब मसलता दूसरों का जी रहा।
आँख में तुझ से न जब आई तरी॥
दे सकेंगी बरतरी तुझ को न तब।
कान तेरी बालियाँ मोती भरी॥

भीतरी मैल जब निकल न सका।
तब तुम्हें क्यों भला जहान गुने॥
बान छूटी न जब बनावट की।
तब हुआ कान क्या पुरान सुने॥

किस लिये तब न तू लटक जाता।
जब भली लग गई तुझे लोरकी॥
छोड़ तरकीब से बने गहने।
गिर गया कान तू पहन तरकी॥

तग उतना ही करेगी वह हमें।
चाह जितनी ही बनायेंगे बड़ी॥
कान क्यों हैं फूल खोंसे जा रहे।
क्या नहीं कनफूल से पूरी पड़ी॥

जब किसी भांत बन सकी न रतन।
तेल की बूँद तब पड़ी चू क्या॥
जब न उपजा सपूत मोती सा।
कान तब सीप सा बना तू क्या॥

राग से, तान से, अलापों से।
बह न सकता अजीब रस-सोता॥
रीझता कौन सुन, रसीले सुर।
कान तुझ सा रसिक न जो होता।

तो मिला वह अजीब रस न तुझे।
पी जिसे जीव को हुई सेरी॥
लौ-लगों का कलाम सुनने मे।
कान जो लौ लगी नहीं तेरी॥




गाल

वह लुनाई धूल में तेरी मिले।
दूसरों पर जो बिपद ढाती रहे॥
गाल तेरी वह गोराई जाय जल।
जो बलायें और पर लाती रहे॥

तो गई धूल मैं लुनाई मिल।
औ दुआ सब सुडौलपन सपना॥
पीक से बार बार भर भर कर।
गाल जब तू उगालदान बना॥


गाल

लाल होगे सुख मिले खीजे मले।
वे पड़े पीले डरे औ दुख सहे॥
रॅग बदलने की उन्हें है लत लगी।
गाल होते लाल पीले ही रहे॥

हैं उन्हें कुछ समझ रसिक लेते।
पर सके सब न उलझनों को सह॥
है बड़ा गोलमाल हो जाता।
गाल मत गोल गोल बातें कह॥

है निराला न आँख के तिल सा।
और उस मे सका सनेह न मिल॥
पा उसे गाल खिल गया तू क्या।
दिल दुखा देख देख तेरा तिल॥

आब में क्यों न आइने से हों।
क्यों न हों कांच से बहुत सुथरे॥
पर अगर है गरूर तो क्या हैं।
गाल निखरे खरे भरे उभरे॥

पीसने के लिये किसी दिल को।
तू अगर बन गया कभी पत्थर॥
तो समझ लाख बार लानत है।
गाल तेरी मुलायमीयत पर॥

मुँह

हो गयी बन्द बोलती अब तो।
तू बहुत क्या बहँक बहँक बोला।
तू भली बात के लिये न खुला।
मुँह तुझे आज मोत ने खोला॥

है बहुत से अडोल ऐसे भी।
ना कि बिजली गिरे नहीं डाले॥
'जी' गये भी नही खुला जो मुँह।
मौत कैसे भला उसे खोले॥

बोल सकते हो अगर तो बोल लो।
तुम बड़ी प्यारी रसीली बोलियाँ॥
दिल किसी का चूर करते मत रहो।
मुँह चला कर गालियों की गोलियाँ॥

जो कभी कुछ न सीख सकते हों।
दो चली सीख सब उन्हें सिखला॥
मात कर के न बात को मुँह तुम।
दो करामात बात की दिखला॥

जो किसी को कभी नहीं भाती।
है उसी की तुझे लगन न्यारी॥
क्यों लगी आग तो न मुँह तुझ में।
बात लगती अगर लगी प्यारी॥

प्यास से सूख क्यों न जावे वह।
पर सकेगा न रस टपक पाने॥
मुँह बिचारा भला करे क्या ले।
दाँत ऐसे अनार के दाने॥

मुँह पसीने से पसीजा जब किया।
तब अगर आँसू बहा तो क्या बहा॥
सूखता ही मुँह रहा जब प्यास से।
आँख से तब रस बरसता क्या रहा॥

जीभ तो बेतरह रहे चलती।
चटकना गाल को पड़े खाना॥
मुँह अजब चाल यह तुमारी है।
कूर बच जाय औ पिसे दाना॥

मत सितम आँख मूद कर ढाओ।
तुम बदी से करोड़ बार डरो॥
जो गये वार वार मुँह उन पर।
भौह तलवार की न वार करो॥

तीर सी आँखें, भवें तलवार सी।
और रख कर पास फाँसी सी हँसी॥
डाल फदे सी लटों के फद मे।
मुँह बढ़ा दो मत किसो को बेबसी॥

मुँह बड़े ही भयावने तुम हो।
बन सके हो भले न तो भाले॥
चैन जो था बचा बचाया वह।
बच न पाया चले बचन गोले॥

जो बुरे आठो पहर घेरे रहे।
तो भली ऑखें न क्यों पीछे हटें॥
मुँह बुरा है जो भले तुम को लगे।
बाल बेसुलझे हुए, उलझी लटें॥

पड़ गई है बान जटने की जिन्हें।
वे भला कैसे न भोले को जटें॥
मुँह किसी ने सौप क्यों तुम को दिया।
साँप जैसे बाल साँपिनि सी लटें॥

मुँह तुम्हें जो रुचा चटोरापन।
जीव कैसे न तब भला कटते॥
तुम रहे जब हराम का खाते।
तब रहे राम राम क्या रटते॥

मुँह कहाँ तब रहा ढँगीलापन।
जब कि बेढंग तुम रहे खुलते॥
जब गया आब गालियाँ बक बक।
तब रहे क्या गुलाब से धुलते॥

बात कड़वी निकल पड़ेहीगी।
क्यों न उस में सदा अमी बोलूं॥
राल टपके बिना नही रहती।
क्यों न मुँह को गुलाब से धो लू॥

मुँह! चढ़ा नाक भौंह साथी से।
पूच से नेह गॉठ सूठा तू॥
जो बनी झूठ को रही रुचि तो।
जूठ से झूठमूठ रूठा तू॥

और पर क्या बिपत्ति ढाओगे।
मुँह तुमारी विपत्ति तो हट ले॥
वह हँसे या डॅसे न औरों को।
उँस तुम्हीं को न नागिनी लट ले॥

दाँत जैसे कड़े, नरम लब से।
हैं सदा साथ साथ रह पाते॥
मुँह तुम्हारे निबाहने ही से।
हैं भले औ बुरे निबह जाते॥

बात जिस की बड़ी अनूठी सुन।
दिल भला कौन से रहे न खिले॥
है बड़ी चूक जो उसी मुँह को।
चुगलिया गालियां चबाव मिले॥

मत उठा आसमान सिर पर ले।
मत भवें तान तान कर सर तू॥
ढा सितम रह सके न दस मुँह से।
मुँह उतारू न हो सितम पर तू॥

क्या बड़ाई काकुलों की हम करें।
जब रही आँखें सदा उन मे फँसी॥
क्यों न उस मुँह को सराहे पा जिसे॥
जीभ है बत्तीस दांतों मे बसी॥

छेद डाला न जब छिछोरों को।
जब बुरे जी न बेध बेध दिये॥
भौह औ आँख के बहाने तब।
मुँह रहे या कमान बान लिये॥

दाँत

हो बली, रख डीलडौल पहाड़ सा।
बस बड़े घर मे, समझ होते बड़ी॥
हाथियों को दॉत काढ़े देख कर।
दाबनी दॉतों सले उँगली पड़ी॥

जब कि करतूत के लगे घस्से।
तब भला किस तरह न वे घिसते॥
पीसते और को सदा जब थे।
दाँत कैसे भला न तब पिसते॥

है निराली चमक दमक तुम मे।
सब रसों बीच हो तुम्ही सनते॥
दाँत यह कुन्दपन तुम्हारा है।
जो रहे कुन्द को कली बनते॥

रस किसी को भला चखाते क्या।
हो बहाते लहू बिना जाने॥
दॉत आनर तुम्हे न क्यों मिलता।
हो अनूठे अनार के दाने॥

क्या लिया बार बार मोती बन।
लोभ करते मगर नही थकते॥
लाल हो लाख बार लोहू से।
दाँत तुम लाल बन नही सकते॥

आस जिस से हो वही जो बद बने।
दूसरों से हो सके तो आस क्या॥
दाँत जब तुम जीभ औ लब मे चुभे।
पासवालों का किया तब पास क्या॥

लाल या काले बनोगे क्यों न तब।
जब कि मिस्सी लाल या काली मली॥
दॉत क्या रगीन बनते तुम रहे।
सादगी रगोनियों से है भली॥

वह बनी क्यों रहे न सोने की।
तुम उसे फेंक दो न ढील करो॥
लीक है वह लगा रही तुम को।
दॉत कुछ कील को सबील करो॥

है नही चुभने, कुचलने, कूचने।
छेदने औ बेधने ही के गिले॥
दाँत सारे औगुनों मे हो भरे।
तुम बिगड़ते औ उखड़ते भी मिले॥

जीभ

कट गई, दब गई, गई कुचली।
कौन साँसत हुई नही तेरी।
जीभ तू सोच क्या मिला तुझ को।
दाँत के आस पास दे फेरी॥

जब बुरे ढग में गई ढल तू।
फल बुरा तब न किस तरह पाती॥
बोलती ऐंठ ऐंठ कर जब थी।
जीभ तब ऐंठ क्यों न दी जाती॥

जब लगी काट छॉट में यह थी।
तब न क्यों काट छाँट की जाती॥
जब कतरब्योंत रुच गई उस को
जीभ तब क्यों कतर न दी जाती॥

बिख रहे जो कि घोलती रस मे।
क्यों उसे रस चखा चखा पालें॥
बात जिस से सदा रही कटती।
क्यों न उस जीभ को करा डालें॥

बात कड़वी, कड़ी, कुढगी कह।
जब रही बीज बैर का बोती॥
तब लगी क्यों रही भले मुँह मे।
था भला जीभ गिर गई होती॥

सच, भली रुचि, सनेह, नरमी का।
नाम ही जब कि वह नहीं लेती॥
तब सिवा बद-लगाम बनने के।
चाम की जीभ काम क्या देती॥

क्या गरम दूध और दाँत करें।
सब दिनों किस तरह बची रहती॥
जीभ कैसे जले कटे न भला।
जब कि थी वह जली कटी कहती॥

क्यों न तब तू निकाल ली जाती।
जब बनी आबरू रही खोती॥
क्यों नही आग तब लगी तुझ में॥
जीभ जब आग तू रही बोती॥

क्या रही जानती मरम रस का।
जब कि रस ठीक ठीक रख न सकी॥
तब किया क्या तमाम रस चख कर।
रामरस जीभ जब कि चख न सकी॥

जीभ औरों की मिठाई के लिये॥
राल भूले भी न बहनी चाहिये।
जब कि कड़वापन तुझे भाता नहीं।
तब न कड़वी बात कहनी चाहिये॥

जब कि प्यारी बात का बरसा न रस।
तू बता तब क्या हुआ तेरे हिले॥
तरबतर जब जीभ तू करती नही।
सो तरावट धूल में तेरी मिले॥

पान को कोस लें मगर वह तो।
है बुरी बात के पड़ी पाले॥
जब कही बात थी जलनवाली।
क्यों पड़े जीभ मे न तब छाले॥

बात तू ही बेठिकाने की करे।
किस तरह हम तब ठिकाने से रहे॥
जीभ तू ने बात जब बेजड़ कही।
बात की जड़ तब तुझे कैसे कहे॥

दाँत से बार बार छिद बिध कर।
जीभ है फल बुरे बुरे चखती॥
है मगर वह उसे दमक देती।
चाटती, पोंछती, बिमल रखती॥

क्या भला तीखे रसों को तब चखा।
जब न उस की काहिली को खो सकी॥
जाति को तीखी बनाने के लिये।
जीभ जब तीखी नही तू हो सकी॥

क्या रहा सामने घड़ा रस का।
जब नहीं एक बूंद पाती तू॥
पत गँवा लोप कर रसीलापन।
है अबस जीभ लपलपाती तू॥

थी जहाॅ सूख तू वही जाती।
पड़ बिपद मे भली न उकताई॥
प्यास के बढ़ गये बिकल हो कर।
किस लिये जीभ तू निकल आई॥

किस लिये तब तू न सौ टुकड़े हुई।
तब बिपद कैसे नही तुझ पर ढही॥
काट देने को कलेजा और का।
जीभ जब तलवार बनती तू रही॥

जीभ तू थी लाल होती पान से।
पर न जाना तू किसी का काल थी॥
धूल में तेरा ललाना तब मिले।
तू लहू से जब किसी के लाल थी॥

रुच भले ही जाय खारापन तुझे।
पर खरी बातें भला किस ने सही॥
जीभ तुझ को चाहिये था सोचना।
एक खारापन खरापन है नही॥

सब रसों में जब कि मीठा रस जँचा।
और तू सब दिन अधिक उस मे सनी॥
जीभ तो है चूक तेरी कम नही।
जो न मीठा बोल कर मीठी बनी॥

होंठ

पान ने लाल और मिस्सी ने।
होंठ तुम को बना दिया काला॥
क्या रहा, जब ढले उसी रॅग मे।
रग मे जिस तुमे गया ढाला॥

जब कि उन मे न रह गई लस्सी।
वे भला किस तरह सटेंगे तब॥
नेह का नाम भी न जब लेगे।
होंठ कैसे नहीं फटेंगे तब॥

वह भली होवे मगर पपड़ी पड़े।
दूध बड़ का ही हुआ 'हित' कर जसी॥
होंठ पपड़ाया हुआ ले क्या करे।
चाँदनी जैसी अमी डूबी हँसी॥

चाहिये था चाॅदनी जैसी छिटक।
वह बना देतो किसी की आँख तर॥
कर उसे बेकार बिजली कौध लौ।
क्या दिखाई मुसकुराहट होंठ पर॥

जब रहे अनमोल लाली से लसे।
पीक मे वे पान की तब क्यों सने॥
जब ललाये वे ललाई के लिये।
तब भला लब लाल मूॅगे क्या बने॥

लालची बन और लालच कर बहुत।
मान की डाली किसी को कब मिली॥
तब रहे क्यों लाल बनले पान से।
लब तुम्हें लाली निराली जबामली॥

दो बना और को न बेचारा।
तुम बुरी बात से बचो हिचको॥
खो किसी की बची बचाई पत।
होंठ तुम बार बार मत बिचको॥

जब मिठाई की बदौलत ही तुम्हें।
बोल कड़वे भी रहे लगते भले॥
मुसकुराहट के बहाने होंठ तुम।
तब अमी-धारा बहाने क्या चले॥

हँसी

जब कि बसना ही तुझे भाता नही।
तब किसी की आँख में तू क्यों बसी॥
क्या मिला बेबस बना कर और को।
क्यों हँसी भाई तुम्हें है बेबसी॥

जो कि अपने आप ही फँसते रहे।
क्यों उन्हीं के फाँसने में वह फँसी॥
जो बला लाई दबों पर ही सदा।
तो लबों पर किस लिये आयी हॅसी।


दम

दम

क्यों लिया यह न सोच पहले ही।
आप तुम बारहा बने यम हो॥
है खटकते तुम्हें किये अपने।
क्या अटकते इसी लिये दम हो॥

छींक

पड़ किसी की राह मे रोड़े गये।
औ गये कॉटे बिखर कितने कही॥
जो फला फूला हुआ कुम्हला गया।
यह भला था छीक आती ही नही॥

क्यों निकल आई लजाई क्यों नहीं।
क्यों सगे पर यो बिपद ढाती रही॥
तब भला था, थी जहाँ, रहती वही।
छीक जब तू नाक कटवाती रही॥

राह खोटी कर किसी की चाह को।
मत अनाड़ी हाथ की दे गेद कर॥
छरछराहट को बढ़ाती आन तू।
छीक! छाती में किसी मत छेद कर॥

मूँछ

तो न वह करतूत करतूत ही।
जो अँधेरे में न उॅजियाली रखे॥
तो निराली बात उस में क्या रही।
जो न काली मूॅछ मुॅह लाली रखे॥

दाढ़ी

बेबसी तो है इसी का नाम ही।
पड़ पराये हाथ में है छँट रही॥
फ्रेंच कट क्या सैकड़ों कट में पड़ी।
आज कितनी दाढ़ियाँ है कट रही॥

जब रहा पास कुछ न बल-बूता।
जब न थी रोक थाम कर पाती॥
जब उखड़ती रही उखाड़े से।
क्यों न दाढ़ी उखाड़ ली जाती॥

बाढ़ जो डाल गाढ़ मे देवे।
तो भला किस लिये बढ़ी दाढ़ी॥
जो चढ़ी आँख पर किसी की तो।
क्यों चढ़ाई गई चढ़ी दाढ़ी॥

गला

तब खिले फूल से सजा क्या था।
तब भला क्या रहा सुगध भरा॥
तब दिलों को रहा लुभाता क्या।
जब किसी के गले पड़ा गजरा॥

वह तुमारा बड़ा रसीलापन।
सच कहो हो गया कहाॅ पर गुम॥
जो कभी काम के न फल लाये।
तो गला फूलते रहे क्या तुम॥

बोल जब बन्द ही रहा बिल्कुल।
तब लगे जोड़बन्द क्यों बोले॥
जब कि वह खुल सका न पहले ही।
तब भला क्यों गला खुले खोले॥

तब भला किस तरह न फट जाता।
जब कि रस से न रह गया नाता॥
आज जब वह बहुत रहा चलता।
तब भला क्यों गला न पड़ जाता॥

बारहा बन्द हो बिगड़ जावे।
बैठ जावे, घुटे, फँसे, सूखे॥
पर गले की अजब मिठाई के।
कब न मीठे पसद थे भूखे॥

तब कहाॅ रह सका सुरीलापन।
जब कि सुर के लिये रहा भूखा॥
सोत रस का रहा बहाता क्या।
जब कि रस को गॅवा गला सूखा॥

तो पिलाये तो पिलाये क्या भला।
जो उसे जल का पिलाना ही खला॥
तो खिलाये तो खिलाये क्या उसे।
जो खिलाये दाख दुखता है गला॥

हो सके किस तरह उपज अच्छी।
जब कि उपजा सकी नही क्यारी॥
तब उभारी न जा सकी बोली।
जब कभी हो गया गला भारी॥

जब कि वह पुर पीक से होता रहा।
जब रहे उस मे बुरे सुर भी अड़े॥
मोतियों की क्या पड़ी माला रही।
तब गले मे क्या रहे गजरे पड़े।

कंठ

जब भले सुर मिले नही उस में।
जब कि रस में रहा न वह पगता॥
तब पहन कर भले भले गहने।
कठ कैसे मला भला लगता॥

जो निराला रग बू रखते रहे।
फूल ऐसे बाग मे कितने खिले॥
जो कि रस बरसा बहुत आला सके।
वे रसीले कंठ है कितने मिले॥

है भला ढंग ही भला होता।
क्यों बुरे ढंग यों सिखाते हो॥
क्या बुरी लीक है पसद तुम्हे।
कंठ तुम पीक क्यों दिखाते हो॥

पूजते लोग, रंग नीला जो।
पान की पीक लौ दिखा पाते॥
कंठ क्या बन गये कबूतर तुम।
था भला नीलकठ बन जाते॥

क्यों रहे गुमराह करते कौर को।
क्या नहीं गुमराह करना है मना॥
जब सुराहीपन नहीं तुझ में रहा।
कठ तब क्या तू सुराही सा बना॥

तब भला क्या उमड़ घुमड़ कर के।
मेघ तू है बरस बरस जाता॥
एक प्यासे हुए पपीहे का।
कंठ ही सीच जब नही पाता॥

गाना गला कंठ

हो सके हम सुखी नही अब भी।
आप का मेघराज आना सुन॥
ऑख से आज ढल पड़ा आँसू।
मल गया दिल मलार गाना सुन॥

बेसुरी तब बनी न क्यों बसी।
बीन का तार तब न क्यों टूटा॥
तब रही क्या सरगियाॅ बजती।
आज सस्ते अगर गला छूटा॥

बोल का मोल जान कर के भी।
कठ के साथ क्यों नही तुलती॥
जब नही ठीक ठीक बोल सकी।
ढोल की पोल क्यों न तब खुलती॥

कठ की खींच तान में पड़ कर।
हो गया बन्द बोल का भी दम॥
तग होता रहा बहुत तबला।
दग होता रहा मृदग न कम॥

हथेली

क्या कहे हम और, हम ने आज ही।
आँख से मेहदी लगाई देख ली॥
जब ललाई और लाली के लिये।
तब हथेलो की ललाई देख ली॥

कर रही है लालसायें प्यार की।
क्या लुनाई के लिये अठखेलियाँ॥
या किसी दिल के लहू से लाल बन।
हो गई हैं लाल लाल हथेलियाॅ॥

उँगली

काम जैसे पसद है जिस को।
फल मिलेंगे उसे न क्यों वैसे॥
हैं अगर काट कूट मे रहती।
तो कटेंगी न उँगलियाँ कैसे॥

हाथ का तो प्यार सब के साथ है।
काम उस को है सबों से हर घड़ी॥
है छोटाई या बड़ाई को न सुध।
हो भले ही उँगलियों छोटी बड़ी॥

जी करे तो लाल होने के लिये।
लोभ में पड़ पड़ लहू मे वे सनें॥
क्यों कहे फलियाँ उन्हे छबि-बलि की।
उँगलियां कलियाँ न चंपे की बनें॥

दुख हुआ तो हुआ, यही सुख है।
हाथ से जो बिपत्ति के छूटी॥
तब भला टूट में पड़ी क्या वे।
टूट कर जो न उँगलियाँ टूटी॥

फेर मे क्यों लाल रंगों के पड़े।
क्यों अँगूठी पैन्ह ले हीरे जड़ी॥
है बड़ाई के लिये यह कम नहीं।
उँगलियों मे है बड़ी, उँगली बड़ी॥

कब न करतूत कर सकी छोटी।
वह दिखाते कला कभी न थकी॥
हो बड़ी और क्यों न हो मोटी।
कौन उँगली उठा पहाड़ सकी॥

क्यों न हो लाल बारहा उँगली।
लाल होगी कभी नही गोंटी॥
मिल सके किस तरह बड़ाई तब।
जब छुटाई मिले हुई छोटी॥

बन सकी वह नही बड़ी उँगली।
भाग का नीक भी नहीं चमका॥
मूठियां क्यों न वार दें हीरे।
क्यों न देवे अँगूठियाँ दमका॥

पेन्ह ले तो पैन्ह ले छिगुनी उन्हे।
क्या करे उँगली बड़ी छल्ले पहन॥
तन बड़ाई के लिये छोटे सजे।
है बड़ा होना बड़ों का बड़प्पन॥

नाम पाता कौन है बेकाम रह।
क्यों बड़ी उँगली न बिगड़े इस तरह॥
पास जब बेनाम वाली के रही।
तब बनेगी नामवाली किस तरह॥

क्यों न हो छिगुनी बहुत छोटी मगर।
मान कितने काम कर वह ले सकी॥
ऐ बड़ी उँगली बता तू ही हमे।
काम क्या तेरी बड़ाई दे सकी॥

जब बने देती रहें सुख और को।
दूसरों के वास्ते दुख भी सहे॥
जब कभी छिड़के, न छिड़के गर्म जल।
उँगलियां चन्दन छिड़कती ही रहें॥

चौकते मरजादवाले है नही।
देख उज्जबक कठ में कठा पड़ा॥
क्यों न छल्ले पैन्ह ले कानी कई।
कौन उँगली कान करती है खड़ा॥

जो किसी को खली, भली न लगी।
चाहिये चाल वह न जाय चली॥
जो गई तो गई किसो मुँह मे।
किस लिये आँख में गई उँगली॥

सोच उँगली तू ढले तो क्यों ढले।
जो बुरी रुचि में ढला वह जाय ढल॥
हैं दमकते तो दमकने दे उन्हें।
मोतियों से दाँत में मिस्सी न मल॥

डाल कर सुरमा भलाई की गई।
कब नहीं यह आँख दुखवाली रही॥
सोच उँगली तू न कर लाली गॅवा।
क्या हुआ कुछ काल जो काली रही॥


⁠मूठी

मूठी
वह भरी तो क्या जवाहिर से भरी।
जो नही हित-साधनाओं मे सधी॥
जब बॅधी वह बॉधने ही के लिये।
तब अगर मूठी बँधी तो क्या बॅधी॥

लाल मुँह कर तोड़ दे कर दाँत को।
साधने मे बैर के हो जब सधी॥
जब खुले पता, बँधे मूका, बनी।
तब खुली क्या और क्या मूठी बँधी॥

हाथ

बीज बोते रहे बुराई के।
जो बदी के बने रहे बम्बे।।
जो उन्हें देख दुख न लम्बे हों।
तो हुए हाथ क्या बहुत लम्बे॥

घिर गये पर जब निकल पाये नही।
तब रहे क्या दूसरो को घेरते॥
आप ही जब फेर में वे है पड़े।
हाथ तब तलवार क्या है फेरते॥

खोल दिल पर-धन लुटाता है सभी।
कौन निज धन दान दे यश ले सका॥
वह भले ही फूल बरसाता रहे।
फूल कर के हाथ फूल न दे सका॥

मान उन को न चाहिये देना।
जो मिले मान फूल है जाते॥
जब न पाते रहे भले फल तो।
क्या रहे हाथ फूल बरसाते॥

खेलने मे बिगड़ बने सीधे।
फिर लगे बार बार लड़ने भी॥
वे रहे कम नही बने बिगड़े।
हाथ अब तो लगे उखड़ने भी॥

देस-हित-राह पर चले चमका।
जम इसी से न पॉव पाया है॥
जातिहित पर जमे जमे तो क्यों।
हाथ मे तो दही जमाया है॥

तन पहन कर जिसे बिमल बनता।
चाहिये था कि वह बसन बुनते॥
जब बिछे फूल चुन नही पाये।
हाथ तब फूल क्या रहे चुनते॥

काम जब देते न गजरों का रहे।
जब कि काटों की तरह गड़ते रहे॥
जब भले बन थे भला करते नही॥
तब गले में हाथ क्या पड़ते रहे।

है खिला कौर पोंछता ऑसू।
ले बलायें उबार लेता है॥
दूसरे अग हो दुखी भर लें।
साथ तो एक हाथ देता है॥

लाख उस के साथ उस को प्यार हो।
मन रुची किस काल होनी ने न की॥
कौन चारा हाथ बेचारा करे।
जो न पहुँचा तक पहुँच पहुँची सकी॥

क्या मिला बरबाद करके और को।
क्यों लगा दुखबेलि सुख खोते रहे॥
हाथ तो हो तुम बुरे से भी बुरे।
जो बुराई बीज ही बोते रहे॥

हाथ! सच्ची बीरता तो है यही।
सब किसी के साथ हित हो प्यार हो ॥
बोर बनते हो बनो तो बीर तुम।
क्यों चलाते तोर औ तलवार हो॥

हाथ देखो बने न बद उँगली।
वह बदी से रहे सदैव बरी॥
कुछ कसर कोर है नही किस मे।
हो बुराई न पोर पोर भरी॥

हाथ कोई काम तू ऐसा न कर।
आबरू पर जाय जिस से ओस पड़॥
तब करेंगे क्यों न ठट्ठा लोग जब।
जाय गट्टे के लिये गट्टा पकड़॥

हो कलाई में जड़ाऊ चूड़ियाँ।
हाथ तो भी तुम न होगे जौहरी॥
उँगलियों में हों अमोल अँगूठियाँ।
मूठियाँ मणि मोतियों से हों भरी॥

दान के ही जो रहे लाले पड़े।
जो उखेड़े ही किये मुरदे गड़े॥
हाथ तब तुम क्या बड़े सुन्दर बने।
क्या रहे पहने कड़े मणियों-जड़े॥

जो लुभाता कौड़ियालापन रहा।
हाथ तुम को फैलना ही जब पड़ा॥
क्या किया कंगन रुपहला तब पहन।
तब सुनहला किस लिये पहना कड़ा॥

ढोंग रचते क्या भलाई का रहे।
जब बुराई का बिछाते जाल थे॥
किस लिये माला रहे थे फेरते।
जब मलों से हाथ मालामाल थे॥

वह सका दुख न जान छिकने का।
जो गया है कही नही छेंका॥
क्यों कलेजा न काढ़ वह लेवे।
हाथ है आप बे-कलेजे का॥

पीसते क्यों किसी पिसे को हो।
और की सोर क्यों रहे खनते॥
है न अच्छा कठोरपन होता।
हाथ तुम हो कठोर क्यों बनते॥

चाहिये था बुरी तरह होना।
बेतरह ढाहते सितम जब हो॥
लाल मुँह जब हुए तमाचों से।
हाथ तुम लाल लाल क्या तब हो॥

हाथ को काम तो चलाना था।
क्यों न फिर ढग-बीज वे बोते॥
क्या करे रह भरम न सकता था।
है इसी से नरम गरम होते॥

हाथ लो मनमानतो मेंहदी लगा।
या बनो मल रग कोई गाल सा॥
पर तमाचे मार मत हो लाल तुम।
लाल होने की अगर है लालसा॥

जाय छीनी मान की थाली तुरत।
औ उसे अपमान की डाली मिले॥
रख सकी जो जाति मुख-लाली नही।
धूल मे तो हाथ की लाली मिले॥

छाती

नाम को जिन में भलाई है नही।
बन सकेगे वे भले कैसे बके॥
कह सकेंगे हम नरम कैसे उसे।
जो नरम छाती न नरमी रख सके॥

जो रही चूर रगरलियों में।
जो सदा थी उमग में माती॥
आज भरपूर चोट खा खा कर।
हो गई चूर चूर वह छाती॥

पेट

कुछ बड़ाई अगर नहीं रखते।
हो सके कुछ न तो बड़े ही कर॥
दुख कड़ाई किसे नही देती।
देख लो पेट तुम कड़े हो कर॥

तू न करता अगर सितम होता।
तो बड़े चैन से बसर होती॥
तो न हम बैठते पकड़ कर सर।
पेट तुझ मे न जो कसर होती॥

हो गरम जब हमें सताता है।
हो नरम जब रहा भरम खोता॥
पेट! तो दे बता मरम इस का।
क्यों रहा तू नरम गरम होता॥


तलवा

तलवा

जब न कॉटे के लिये कॉटा बने।
पाँव के नीचे पड़े जब सब सहे॥
जब छिदे छिल छिल गये सॅभले नही।
क्यों न तब छाले भरै तलवे रहे॥

काम के कलाम

बात की करामात

क्या अजब मुँह सी गया उनका अगर।
टकटकी बाँधे हुए जो थे खड़े॥
जब बरौनी सी तुझे सूई मिली।
आँख तुझ मे जब रहे डोरे पड़े॥

थिर नहीं होतीं थिरकती है बहुत।
हैं थिरकने मे गतों को जाँचती॥
काठ का पुतला ललकतों को बना।
आँख तेरी पुतलियाँ है नाचती॥

खोलते ही खोलने वाले रहे।
भेद उस के पर न खोले से खुले॥
तोल करके मान मन कितना गया।
पर न तोले आँख तेरे तिल तुले॥

है न गहरी दुई बहुत लाली।
है न उस में मजीठ बूँद चुई॥
खीझ से बूझ का लहू करके।
आँख तू है लहूलुहान हुई॥

हम बतायें तो बतायें किस तरह।
तू न जाने कौन मद में है सना॥
कान कितने झूमते हैं आज भी।
देख तेरे झूमकों का झूमना॥

तब निकलता न किस लिये सूरज।
जब ललाई लिये फटी पौ थी॥
कान पाता न क्यों तरौना तब।
जब ललकती छिदी हुई लौ थी॥

होठ औ दॉत मिस समय पा कर।
मुँह लगे फल भले बुरे पाने॥
है अगर फल कही इनारू का।
तो कहीं है अनार के दाने॥

बोल बोले अमेल, फूल झड़े।
चाँदनी को किये हँसी से सर॥
लग गये चार चॉद जिस मुँह को।
हम उसे चाँद सा कहें क्यों कर॥

एक तिल फूल एक दुपहरिया।
दो कमल और दो गुलाब बड़े॥
भूल है फूल मिल गये इतने।
फूल मुँह से किसी अगर न झड़े॥

बोलने आदि के बड़े आले।
सब निराले कमाल तुम जैसे॥
मिल किसी काल में उसे न सके।
मुँह तुम्हें हम कमल कहें कैसे॥

सब दिनों साथ एक सूगे के।
दो ममोले हिले मिले देखे॥
मुँह तुमारे कमाल के बल से।
चाँद मे दो कमल खिले देखे॥

नाचती मछलियाँ, हरिन भोले।
हो ममोले कभी बना लेते॥
मुँह कभी निज अजीब आँखों को।
कर कमल, हो कमाल कर देते॥

है कही बाल भी कही आँसू।
और मुँह मे कही हँसी का थल॥
है कहो मेघ औ कही बिजली।
औ कही पर बरस रहा है जल॥

क्यों न मुँह को चॉद जैसा ही कहें।
पर भरम तो आज भी छूटा नहीं॥
चाँद टूटा ही किया सब दिन, मगर।
टूट कर भी मुँह कभी टूटा नहीं॥

है बनाते निरोग कायम को।
काम के रम ढग बीच ढले॥
है बहुत ही लुभावने होते।
दाँत सुथरे धुले भले उजले॥

तुम कभी अनमोल मोती बन गये।
औ कभी हीरे बने दिखला दमक॥
दाँत है चालाकियाँ तुम मे न कम।
चौंकता हूं देख चौके की चमक॥

मिल न रगीनियाँ सकी उसको।
पास उस के हँसी नही होती॥
देख करके बहार दॉतों की।
हार कैसे न मानता मोती॥

सॉझ के लाल लाल बादल में।
है दिखाती कमाल चन्दकला॥
या बही लाल पर अमीधारा।
या हँसी होंठ पर पड़ी दिखला॥

लोग चाहे कौंध बिजली की कहें।
या अमीधारा कहे रस में सनी॥
पर कहेगे हम बड़े ही चाव से।
है हॅसी मुखचन्द की ही चाँदनी॥

है सहेली खिले हुए दिल की।
फूल पर है सनेह-धार लसी॥
है लहर रसभरे उमगों की।
चाँदनी है हुलास चन्द हॅसी॥

जब हंसी तुझ से दुई ऑखे सुखी।
देख तुझ को सॉसते वे जब सहें॥
सूझ वाले तब न तुझ को किस तरह।
चॉदनी औ कौध बिजली की कहें॥

नास कर देती अगर सुध बुध रही।
किस तरह तो है अभी उस मे बसी॥
जब दरस की प्यास बुझतां ही नही।
तब भला रस-सोत कैसे है हँसी॥

आग बल उठने कलेजे में लगे।
आँख से चिनगारियाँ कढ़ती रहें॥
देख उस को जी अगर जलता रहे।
तो हँसी को चाँदनी कैसे कहे॥

हैं थली होनहार लीकों को।
लाभ की या सहेलियाँ हैं ए॥
कौल की लाल लाल पंखड़ियाँ।
या किसी को हथेलियाँ हैं ए॥

अनूठे विचार

जब न उस मे मिला रसीलापन।
जीभ उस की बनी सगी तब क्या॥
फूल मुँह से अगर न झड़ पाया।
बात की झड़ भला लगी तब क्या॥

खोट घुट्टी में किसी की जो पड़ी।
वह बँटाने से कभी बॅटती नही॥
नाक कटवा ली गई कह कर जिसे।
काटने से बात वह कटती नही॥

चाहते हो बनी रहे लाली।
पर पड़ा चाल ढाल का ठाला॥
छूट पाता नहीं बिलल्लापन।
किस तरह बोल रह सके बाला॥

जब हमी निज भरम गॅवा देंगे।
लोग तब क्यों भरम न खोलेंगे॥
बोल जब हम सके सँभाल नही।
बोलियाँ लोग क्यों न बोलें॥

कब कहाँ पर किसे न भीतर से।
ढोल की ही तरह मिले पाले॥
जब रहे बोलते रहे बढ़ बढ़।
कर सके कुछ कभी न बढ़बोले॥

और के दुख दर्द की भी सुध रखें।
कस नही लेवें सितम पर ही कमर॥
नित उसे हम नोचते ही क्यों रहें।
नोचने से नुच गई दाढ़ी अगर॥

जब कलेजा और का है फाड़ते।
और कहते बात है ताड़ी हुई॥
आँख तब क्यों फाड़ कर है देखते।
दूसरों की दाढ़ियाँ फाड़ी हुई॥

क्या अजब जो मचल बुढ़ापे में।
लड़ कई की कसर गई काढ़ी॥
जो न पाये बिचार ही पक तो।
क्या करेगी पको दुई दाढ़ी॥

क्यों किसी की बात हम जड़ते रहे।
जो जड़े तो नग अनूठे ही जड़ें॥
क्यों पड़े हम और लोगों के गले।
जो पड़े वन फूल की माला पड़ें॥

तब सुधरते तो सुधरते किस तरह।
जब कि सकते सीख हम ले ही नहीं॥
किस तरह तब वह भला जी मे धँसे।
बात उतरी जब गले से ही नही॥

क्या हुआ पजे कड़े जो मिल गये।
आदमीयत किस लिये हो छोड़ते॥
तोड़ना हो सिर बुरों का तोड़ दो।
क्यों किसी की उँगलियाँ हो तोड़ते॥

पाँव भी रक्खें अहितपथ मे न तो।
हित अगर कर दें न उठते बैठते॥
कुछ किसी से अठ क्यों फूले फिरें।
अठ पजों को रहें क्यों अठते॥

तो हुआ नाम क्या सधा मतलब।
जो चला काम सिर किये गजा॥
जो रही आनबान कान मले।
जो मिला मान मोड़ कर पजा॥

चुभ सका कम या बहुत ही चुभ सका।
कम दिया या दुख दिया उस ने बड़ा॥
जान पर तो मेमने के आ बनी।
क्या मोलायम और क्या पजा कड़ा॥

दीन दुखियों पर पसीजें क्यों न हम।
देख उन की आँख से आँसू छना॥
क्यों किसी की वे गरम मूठी करें।
है न उन के पास मूठी भर चना॥

सब जगह वे ही सदी माने गये।
मान का जो मान रख करके जिये॥
हम लथेड़ें तो लथेड़ें क्यों उसे।
खा थपेड़े लें न पड़े के लिये॥

खोल दिल दान दें, खिला खायें।
धन दुआ कब धरम किये से कम॥
धन अगर है बटोरना हम को।
तो बटोरे न हाथ अपना हम॥

हैं बुरा काम कर बुरा करते।
यह बुरा काम ही बताता है॥
दिल दुखा दिल दुखा नही किस का।
पाप कर हाथ कॉप जाता है॥

ध्यार के सारे निराले ढंग जब।
छल कपट के रग मे ढाले गये॥
हित-नियम आले न जब पाले पले।
तब गले में हाथ क्या डाले गये॥

धर्म ही है साथ जाता जीव के।
तन चिता तक ही पहुँच पाया मरे॥
रह गई धरती यही की ही यही।
कौन छाती पर गया धन को धरे॥

क्यों न पाये थल भली रुचि ऑख मे।
क्यों बुरी रुचि हाथ से जाये पिसी॥
जाय जम जो प्यार जड़ जी मे न तो।
जाय गड़ छाती न छाती में किसी॥

है सताना भला नही होता।
क्यों किसी को गया सताया है॥
पक गये तो गये बला से पक।
क्यों कलेजा गया पकाया है॥

दाम हो, या छदाम पास न हो।
पर बने मन न सूम-मन जैसा॥
जान जाये न दमड़ियाँ देते।
जी न निकले निकालते पैसा॥

चाह वालों को न दे चाहत बढ़ा।
लाभ का मद दे न लोभी को पिला॥
लालसाओं का न दे लासा लगा।
जी न ललचाये बुरी लालच दिला॥

ठीक कोई कर कभी सकता नही।
भाग, बिगड़े भाग, का फूटा हुआ॥
टूट पड़ कर किस लिये है तोड़ते।
जुड़ सका जोड़े न जी टूटा हुआ॥

जाँय रंग प्यार-रगतों मे हम।
सब जगह रग जो जमाना है॥
लाभ करके लुभावनी बातें।
जी लुभा लें अगर लुभाना है॥

वह किये लाड़ लाड़ करता है।
है उखड़ता उखाड़ने से जा॥
मत बिगाड़े बिगाड़ने वाले।
कब न बिगड़ा बिगाड़ने से जी॥

बद बनाती कब नहीं बद आदतें।
छूट पाती है बुरी लत छन नही॥
मन-सहक कैसे नहीं जाता सहक।
क्यों बहॅकता मन-बहँक का मन नहीं॥

हम धनी जी के रहे सब दिन बने।
हाथ मे चाहे हमारे हो न धन॥
तन भले ही हाथ मे हो और के।
पर पराये हाथ मे होवे न मन॥

बात हित की क्यों बताये हम उसे।
बूझ होते बन गया जो बैल हो॥
रख बुरे मैला न कैसे मन मिले।
मेल क्यों हो जब कि मन मे मैल हो॥

poem>

कर बुरा अपना भला चाहे न हम। हित हमारे हों न अनहित मे सने॥ जाय तन तन-परवरी परतुल नही। मतलबों का मन न मतवाला बने॥</poem>


पते की बातें

पते की बातें

रुच गई तो रगरलिया किस तरह।
दिल न जो रगीनियों मे था रँगा॥
छिप सकेगी तो लहू की चाट क्यों।
हाथ मे लोहू अगर होवे लगा॥

किस तरह तब निकल सके कीना।
जब कसर ही निकल न पाती है॥
किस लिये बाल-दूब तो न जमी।
जो न पत्थर समान छाती है॥

चैन लेने कभी नही देंगी।
खटमलों से भरी हुई गिलमें॥
क्यों नहीं काढ़ता कसर फिरता।
जब कसर भर गई किसी दिल में॥

क्यों न हम जोड़बन्द वाले हों।
कब सके जोड़ आइना फूटा॥
पड़ गई गॉठ जब जुड़ा तब क्या।
टूट करके जुड़ा न दिल टूटा॥

पेच भर पैच मे कसे गेही।
जॉय दिल दूसरे भले ही हिल॥
जब कि पेचीदगी भरे है तो।
क्या करें पेच पाच वाले दिल॥

चल रहा है चाल बेढंगी अगर।
ऊब माथा किस लिये हैं ठोंकते॥
वह अचानक रुक सकेगा किस तरह।
दिल रुकेगा रोकते ही रोकते॥

है बड़ा बद कपूत कायर वह।
जो बदी बीज रख कपट बोवे॥
चोर क्या चोर का चचा है वह।
चोर दिल में अगर किसी होवे॥

जब दिया बेध ही नही उस ने।
तब कहाँ ठीक ठीक बान लगा॥
तान वह तान हो नहीं जिस को।
लोग सुनने लगे न कान लगा॥

छोड़ दे जो बुरा बुराई ही।
तो उसे कौन फिर बुरा माने॥
तब मिलेगी न कौड़ियो कानी।
जब रहे कान से लगे काने॥

भेद की बातें

है उसी एक की झलक सब में।
हम किसे कान कर खड़ा देखें॥
तो गड़ेगा न आँख में कोई।
हम अगर दीठ को गड़ा देखें॥

एक ही सुर सब सुरों में है रमा।
सोचिये कहिये कहाँ वह दो रहा॥
हर घड़ी हर अवसरों पर हर जगह।
हरिगुनों का गान ही है हो रहा॥

पेड़ का हर एक पत्ता हर घड़ी।
है नहीं न्यारा हरापन पा रहा॥
गुन सको गुन लो सुनो जो सुन सको।
है किसी गुनमान का मुन गा रहा॥

हरिगुनों को ए सुबह हैं गा रही।
सुन हुई वे मस्त कर अठखेलियाँ॥
चहचहाती हैं न चिड़ियाँ चाव से।
लहलहाती है न उलही बेलियाँ॥

छा गया हरएक पत्ते पर समा।
पेड़ सब ने सिर दिया अपना नया॥
खिल उठे सब फूल, चिड़ियाँ गा उठीं।
बह गई कहती हुई हर हर हवा॥

है नदी दिन रात कल कल बह रही।
बाँध धुन भरने सभी हैं मर रहे॥
हर कलेजे में अजब लहरें
हरिगुनों का गान ए हैं कर रहे॥

चाहिये था कि गुन भरे के गुन।
भाव मे ठीक ठीक भर जाते॥
पा सके जो न एक गुन भी तो।
क्या रहे बार बार गुन गाते॥

क्या हुआ मुँह से सदा हरि हरि कहे।
दूसरों का दुख न जब हरते रहे॥
जब दया वाले बने न दया दिखा।
तब दया का गान क्या करते रहे॥

उठ दुई का सका कहां परदा।
भेद जब तक न भेद का जाना॥
एक ही आँख से सदा सब को।
कब नहीं देखता रहा काना॥

तह बतह जो कीच है जमती गई।
कीच से कोई उसे कैसे छिले॥
तब भला किस भाँत अंधापन टले।
जब किसी अंधे को अंधा ही मिले॥

भूल से बच कर भुलावों में फँसी।
काम धंधा छोड़ सतधधी रही॥
सूझ सकता है मगर सूझा नही।
बावली दुनिया न कब अधो रही॥

साँस पाते जब बुराई से नही।
लाभ क्या तब साँस को साँसत किये॥
जब दबाये से नही मन ही दबा।
नाक को तब है दबाते किस लिये॥

उन लयों लहरों सुरों के साथ भर।
रस अछूते प्रेम का जिन से बहे॥
कठ की घंटी बजी जिन की न वे।
कठ में क्या बाँधते ठाकुर रहे॥

रंग में जो प्रेम के डूबे नहीं।
जो न पर-हित की तरगों में बहे॥
किस लिये हरिनाम तो सह सॉसतें।
कंठ भर जल में खड़े जपते रहे॥

मानता जो मन मनाने से रहे।
लौ लगी हरि से रहे जो हर घड़ी॥
तो रहे चाहे कोई कठा पड़ा।
कठ मे चाहे रहे कठी पड़ी॥

जान जब तक सका नही तब तक।
था बना जीव बैल तेली का॥
जब सका जान तब जगत सारा।
हो गया आँवला हथेली का॥

डूबने हम आप जब दुख मे लगे।
सूझ पाया तब गया क्यों दुख दिया॥
जान गहराई गुनाहो की सके।
काम जब गहरी निगाह से लिया॥

आनबान

लोग काना कहें, कहें, बस क्या।
लग किसी की न जायगी गारी॥
चाहिये और की न दो आँखें।
है हमे एक आँख ही प्यारी॥

चाहते है कभी न दो आँखे।
दुख जिन्हे धुंध साथ घेरे हो॥
ठीक, सुथरी, निरोग, उजली हो।
एक ही आँख क्यों न मेरे हो॥

आप ही समझे हमे क्या है पड़ी।
जो कि अपने आप पड़ जायें गले॥
है जहाँ पर बात चलती ही नही।
कौन मुँह ले कर वहाँ कोई चले॥

क्या करेंगे तब अछूती जीम रख।
जब कि ओछी सैकड़ों बातें सही॥
लोग छीछालेदरों में क्यों पड़ें।
छेद मुँह में क्या किसी के है नहीं।

मर मिटेंगे सचाइयों पर हम।
दूसरे नाम के लिये मर लें॥
हम डरेंगे कभी न हँसने से।
लोग हँसते रहें हँसी कर लें॥

क्या अपरतीत के घने बादल।
चाँद परतीत को घुमड़ घेरें॥
देखिये बात है अगर रखना।
भूल कर तो न बात को फेरे॥

रग में मस्त हम रहे अपने।
मुँह निहारें बुरे भले का क्यों॥
किस लिये हम सदा बहार बने।
हार होवें किसी गले का क्यों॥

धूल ऑखों मे न झोंके और की।
धूल मे रस्सी न भूले भी बटे॥
काटना चाहे न औरो का गला।
कट न जाये बात से गरदन कटे॥

जो कमाई कर मिले धन है वही।
आँख पर-मुख देखनेवाली सिले॥
मांगने को क्यों पसारे हाथ हम।
क्यों हमें हीरा न मूठी भर मिले॥

जान कढ़ जाय, है अगर कढ़ती।
दाँत-कढ़ने कभी नहीं पाये॥
मॉगने के लिये न मुँह फैले।
मरमिटे पर न हाथ फैलाये॥

सांसतें हम सहे न क्यों सब दिन।
मुँह किसी का नहीं निहारेगे॥
पाँव अपना पसार दुख लेवे।
हाथ हम तो नही पसारेगे॥

बॉह के बल को समझ को बूझ को।
दूसरों ने तो बँटाया है नही॥
धन किसी का देख काटें होठ क्यों।
हाथ तो हम ने कटाया है नही॥

कौड़ियों पर किस लिये हम दांत दे।
है हमारा भाग तो फूटा नही॥
क्या हुआ जो कुछ हमे टोटा हुआ।
है, हमारा हाथ तो टूटा नही॥

देख कर मुँह और का जीना पड़े।
और सब हो पर कभी ऐसा न हो॥
वह बनेगा तीन कौड़ो का न क्यों।
जिस किसी के हाथ मे पैसा न हो॥

हो न पावे मलीन मुँह मेरा।
रह सके या न रह सके लाली॥
तन रहे तक न जाँय तन बिन हम।
धन न हो पर न हाथ हो खाली॥

जो नही मूठी भरी तो क्या हुआ।
जो मरे धन के लिये वह बेल है॥
किस लिये हम मन भला मैला कर।
धन हमारे हाथ का ही मैल है॥

है किसी काम का न लाख टका।
रख सके जो न ध्यान चित पट का॥
क्यों न बन जाँयगे टके के हम।
दिल टका पर अगर रहा अटका॥

चाहिये मान पर उसे मरना।
क्यों उसे मोहने लगे पैसे॥
जाय लट वह अगर गया है लट।
जो हमारा उलट गया कैसे॥

क्यों न होवे बेलि अलबेली बड़ी।
क्यों न सुन्दर फूल से होवे सजी॥
हम सराहे तो सराहे क्यों उसे।
क्यों उसे चाहे अगर चाहे न जी॥

प्यार के पहलू

है उन्हें चाव ही न झगड़ों का।
पॉव जो प्यार-पथ में डालें॥
वे रखेंगे न काम रगड़ों से।
नाक ही क्यों न हम रगड़वा लें॥

सब सहेंगे हम, सहें कुछ भी न वे।
जाँयगे हम सूख उन के मुँह सुखे॥
जाय दुख तो जी हमारा जाय दुख।
देखिये उन की न नँह उँगली दुखे॥

दूसरों को किस लिये है दे रहे।
वे दिलासा खोल दिल दे ले हमें॥
लोकहित की लालसाओं से लुभा।
ले सके तो हाथ में ले लें हमे॥

श्राप के है, है सहारा आप का।
क्यों बुरे फल आप के चलते चखें॥
दे न देखें दूसरो के हाथ मे।
रख सके तो हाथ में अपने रखे॥

किस लिये पीछे उसी के हैं पड़े।
आप के ही हाथ में है जो पड़ा॥
क्या बँधाना हाथ उस का चाहिये।
सामने जो हाथ बाँधे है खड़ा॥

साथ कठिनाइयां सकल झलकी।
खुल गये भेद तब मिले दिल के॥
हित-बही पर चले सही करने।
जब हिले हाथ दो हिले दिल के॥

टूटता है पहाड़ पग छोड़े।
बल नही घट सका घटाने से॥
क्या करे बेतरह गया है नट।
हाथ हटता नही हटाने से॥

तब हुई साध, दोस्ती की क्या।
जब न जी ठीक ठीक सध पाया॥
तब बॅधी प्रीति गांठ बांधे क्या।
जब गले से गला न बॅध पाया॥

आप के है, रहे कही पर हम।
क्या हुआ रह सके न पास खड़े॥
याद दिल में बनी रहे मेरी।
दूर दिल से करें न दूर पड़े॥

निवेदन

हम सदा फूले फले देखें सुदिन।
पर उतारा जाय कोई सर नहीं॥
हो कलेजा तर रहे तर आँख भी।
पर लहू से हाथ होवे तर नहीं॥

रगरलियां हमें मनाना है।
रग जम जाय क्यों न जलवों से॥
है ललक लाल लाल रगत की।
ऑख मल जाय क्यों न तलवों से॥


निराले नगीने

निराले नगीने मन

है मनाना या मना करना कठिन।
मन सबों को छोड़ पाता छन नहीं॥
तब भला कैसे न मनमानी करे।
है किसी के मान का जब मन नही॥

काम के सब भले पथों को तज।
फँस गया बार बार भूलों मे॥
छोड़ फूले फले भले पौधे।
मन भटकता फिरा बबूलों में॥

दें नहीं पेट पीस औरों को।
जल रहें, बन न जाँय ओले हम॥
बात जितनी कहे मोलायम हो।
हो न मन की मुलायमीयत कम॥

खोलने पर नयन न खुल पाया।
सूझ पाया हमे न पावन थल॥
लोकहित जल मिला न मिल कर भी।
धुल न पाया मलीन मन का मल॥

है नही परवाह सुख दुख की उसे।
जो कि सचमुच जाय बे-परवाह बन॥
तब बलंदी और पस्ती क्या रही।
जब करे मस्ती किसी का मस्त मन॥

तो उसे प्रेमरंग मे रँग दो।
वह सदा रग है अगर लाता॥
लोकहित के लिये न क्यों मचले।
मन अगर है मचल मचल जाता॥

प्यास पैसों की उन्हें है जब लगी।
क्यों न तो पानी भरेंगे पनभरे॥
जग-विभव जब आँख में है भर रहा।
किस तरह तो मन भरे का मनभरे॥

दौड़ने मे ठोकरें जिस को लगीं।
वह भला कैसे न मुँह के बल गिरे॥
फेर की है बात इस में कौन सी।
जो किये मन फेर कोई मन फिरे॥

बैल में बैलपन मिलेगा ही।
क्यों करेगा न लैलपन छैला॥
क्यों न तन में हमें मिलेगा मल।
क्यों न होगा मलीन मन मैला॥

फूल किस को गूलरों से मिल सके।
फल सरों से है न कोई पा सका॥
मोतियों से मिल सका पानी किसे।
कौन मन के मोदकों को खा सका॥

है सराबोर सब रसो में वह।
सन सभी भाव में वही सनकी॥
खेल नित रग रग के दिखला।
रग लानी तरग है मन की॥

क्यों सकेगा न सुख-बसन जन बुन।
कान हित-सूत तन अगर न थके॥
तन सके क्यों न तो अमन ताना।
मन अगर बन अमन-पसद सके॥

बात हित की कब बताती है नहीं।
कब न समझाती बुझाती वह रही॥
मान कर बैठे मनाने से खिझे।
मति करे क्या, जो न मन, माने कही॥

पत्तियों तक को बहुत सुन्दर बना।
हैं उसी ने ही सजाये बाग बन॥
फल उसो से हैं फबीले हो रहे।
फुल फबता है मिले मन की फबन॥

हैं उसी मे भाव के फूले कमल।
जो सदा सिर पर सुजन सुर के चढ़े॥
हैं उपज लहरें उसी में सोहती।
सोत रस के मन सरोवर से कढ़े॥

हैं उसी के खेल जग के खेल सब।
लोक-कौतुक गोद में उस की पला॥
हैं उसी की कल सकल तन को कलें।
सब कलायें एक मन की है कला॥

मोल वाली मे बड़ा अनमोल है।
सामने उस के सकल धन धूल है॥
माल है वह सब तरह के माल का।
सब जगत के मूल का मन मूल है॥

क्या कही भूत का बसेरा है?
भूल है भय अगर कैंपाये तन॥
तो चढ़ेगा न भूत सिर पर क्यों।
भूत बन जाय जो किसी का मन॥

तो बनायेगा बड़ा हो औगुनी।
औगुनों से वह अगर होगा भरा॥
कौन इतनी है बुराई कर सका।
है बुरे मन सा न बैरी दूसरा॥

जायगा कैसे न वह दानव कहा।
जो कि दानवभाब लेकर अवतरा॥
देवता कैसे न देवेगा बना।
देवभावों से अगर है मन भरा॥

तो यहां ही हम नरक मे हे पड़े।
पाप का जी मे जमा है जो परा॥
स्वर्ग का सुख तो बेलसते है यही।
है भला मन जो भले भावों भरा॥

चाह बैकुंठ की नही रखते।
हैं नही स्वर्ग की रुची गहें।
है यही चाह चाह हरि की हो।
हों चुभी चित्त में भली चाहे॥

छोड़ खलपन अगर नही पाता।
पर-विभव क्यों न तो उसे खलता॥
डाह जब है जला रही उस को।
मन बिना आग क्यों न तो जलता॥

क्यों न बनतें सुहावना सोना।
लाग कर लौहपन अगर खोते॥
पर नही कर सके रसायन हम।
पास पारस समान मन होते॥

किस तरह जी में जगह देते उसे।
जी बहुत जिस से सदा ऊबा रहा॥
मान वालों से मिले तो मान क्यों।
मन अगर अभिमान मे डूबा रहा॥

बार घर बार को न तो समझे।
जो न जी मे बिकार हो थमता॥
तो न बैठें रमा रमा धूनी।
मन रहे जो न राम में रमता॥

तो तजा घर बना बनाया क्यों।
घर बनाया गया अगर बन में॥
आप को सत मान क्यों बैठे।
मान अपमान है अगर मन मे॥

तब लगाया भभूत क्या तन पर।
जो सके मोह-भूत को न भगा॥
तो किया क्या वसन रँगा कर के।
मन अगर राम-रग मे न रँगा॥

घर बसे और क्या बसे बन मे।
बासना जो बनी रहे बस मे॥
बेकसे और क्या कसे काया।
मन किसी का अगर रहे कस मे॥

ढोग है लोकसाधनायें सब।
जी हमारा अगर न हो सुलझा॥
उलझनें छोड़ और क्या हैं वे।
मन कही और हो अगर उलझा॥

एक को पूछता नही कोई।
एक आधार प्रेमधन का है॥
एक मन है न एक मन का भी।
एक मन एक लाख मन का है॥

फेन से भी है बहुत हलका वही।
मेरु से भारी वही है बन सका॥
मान किस मे है कि मन को तौल ले।
जब सका तब तौल मन को मन सका॥

मन न हो तो जहान है ही क्या।
मन रहे है जहान का नाता॥
मन सधे क्या सधा नहीं साधे।
मन बँधे है जहान बँध जाता॥

डूब कर के रगतों में प्यार को।
साथ ही दो फूल अलबेले खिले॥
मेल कर अनमोल दो तन बन गये।
मोल मन का बढ़ गया दो मन मिले॥

मन उबारे से उबरते हैं सभी।
कौन तारे से नही मन के तरा॥
मन सुधारे ही सुधरता है जगत।
मन उधारे ही उधरती है धरा॥

बार घर के बार जो हैं हो रहे।
तो न सूबे के लिये ऊबे रहें॥
क्यों पड़े तो मनसबों के मोह में।
पास मन के जो न मनसूबे रहें॥

जान है जानकार लोगों की।
और सिरमौर माहिरों का है॥
जौहरों का सदा रहा जौहर।
जौहरी मन जवाहिरों का है॥

एक मन है भरा हुआ मल से।
एक मन है बहुत धुला उजला॥
एक मन को कमाल है सिड़ में।
एक मन है कमाल का पुतला॥

लोथ पर लोथ तो नही गिरती।
लोभ होता उसे न जो धन का॥
लाखहा लोग तो न मर मिटते।
मन अगर जानता मरम मन का॥

एक मन है नरमियों से भी नरम।
एक मन की फूल जैसी है फबन॥
एक मन की रगतें है मातमी।
संग को है मात करता एक मन॥

मान ईमान तो करे कैसे।
जो समझ बूझ बेइमान बने॥
तो सके जान दुख दुखी कैसे।
मन अगर जान सब अजान बने॥

भेद है तो भेद क्यों होता नही।
भेद रख कर भेद पहचाने गये॥
जन न सनमाने गये सब एक से।
औ न सब मन एक से माने गये॥

बात लगती बोलियां औ विदअतें।
कब कहा किस ने सुखी बन कर सहीं॥
क्यों सताये एक मन को एक मन।
एक मन क्या दूसरे मन सा नही॥

निज दुखों सा गिने पराये दुख।
पीर को ठीक ठीक पहचाने॥
तो न मनमानियां कभी होगी।
जो मनों को समान मन माने॥

तो सितम पर सितम न हो पाते।
तो न होती बदी बड़े बद से॥
तो न दिल चूर चूर हो जाते।
चूर होता न मन अगर मद से॥

सुख मिले सुख किसे नहीं होता।
हैं सभी दुख मिले दुखी होते॥
मन सके मान या न मान सके।
हैं सफल मन समान ही होते॥

नाम सनमान सुन नहीं पाता।
देख मेहमान को सदा ऊबाना॥
मान का मान कर नही सकता।
मन गुमानी गुमान में डूबा॥

है उसी एक को कला सब में।
किस लिये नीच बार बार नुचा॥
काम लेवे न जो कमालों से।
तो कहा मन कमाल को पहचा॥

है जगत जगमगा रहा जिस से।
जो मिला वह रतन न नर-तन मे॥
कर बसर जो सके न सरबस पा।
तो भरी है बड़ी कसर मन में॥

जो न रॅग जाय प्यार रंगत में।
तो उमग क्यों उमग में आवे॥
किस लिये धन समान तो उमड़े।
मन दया-चारि जो न बरसावे॥

अनगिनत जग बिसात मोहरों का।
कौन मन के समान माहिर है॥
घह समझ बूझ सोत का सर है।
शान की जोत का जवाहिर है॥

चैन चौपाल चोज चौबारा।
चाव चौरा चबाव आँगन है॥
चाल का चौतरा चतुरता कल।
चाह थल चेतना महल मन है॥

है पुलकता लहू सगों का पी।
बाप को पीस मूस मा का धन॥
कब उठा कांप पाप करने से।
पाप को पाप मान पापी मन॥

है कतरब्योंत पेच पाच पगा।
छल उसे छोड़ता नही छन है॥
मौत का मुँह मुसीबतों का तन।
सांप का फन कपट भरा मन है॥

क्यों कड़े ऑख से न चिनगारी।
क्यों न उठने लगे लवर तन मे॥
क्यों बचन तब बने न अगारे।
कोप को भाग जब जली मन में॥

यम नही हैं भयावने वैसे।
है न रौरव नरक बुरा वैसा॥
है अधमता सभी भरी उस में।
है अधम कौन मन अधम जैसा॥

टूट पड़ती रहे मुसीबत सब।
खेलना सॉप से पड़े काले॥
काल डाले सकल बलाओं में।
पर पड़े मन न कोप के पाले॥

कुछ करेगे रंग बिरगे तन नहीं।
जायगी बहुरगियों में बात बन॥
रग में उस के सभी रॅग जायगा।
प्रेम रंगत मे अगर रँग जाय मन॥

छानते तो बड़े बड़े जगल।
और जो यह समुद्र बन जाता॥
डालते पीस पर्वतों को हम।
मन डिगाये अगर न डिग पाता॥

डालते किस लोक में डेरा नहीं।
डर गये कोई नही कुछ बोलता॥
धाक से तो डोल जाता सब जगत।
जो न डावाडोल हो मन डोलता॥

आँख में तो नये नये रस का।
बह न सकता सुहावना सोता॥
चहचहे तो न कान सुन पाता।
जो दिखाता न रग मन होता॥

रग जाता बिगड़ लताओं का।
पेड़ प्यारा हरा बसन खोता॥
फूल रंगीनियां न रह पातीं।
रग लाता अगर न मन होता॥

जीभ रस-स्वाद तो नही पाती।
तो पिरोती न लेखनी माती॥
मोहती नाक को महॅक कैसे।
जो न मन की कुमक मिली होती॥

रख सके आन बान जो अपना।
हैं हमे मिल सके नही वैसे॥
सामने झुक गये हठीले सब।
मन हठी ठान ले न हठ कैसे॥

चाँद सूरज चमक दमक खो कर।
जॉयगे बन बनाय बेचारे॥
जोत मन की न जो रहे जगती।
तो सकेंगे न जगमगा तारे॥

तो रुचिरता कहा रही उस मे।
रुचि हितों में रहे न जो पगती॥
तो भले का कहां भला मन है।
जो भलाई भली नहीं लगती॥

हो सकेगा कुछ नही काया कसे।
जो पराया बन नही पाया सगा॥
योग जप तप रगतों में क्या रँगे।
जो न परहित रग मे मन हो रँगा॥

मूल उस को कमाल का समझे।
छोड़ जंजाल जाप का जपना॥
सोच अपना बिकास अपना हित।
मन जगत को न मान ले सपना॥

है अगर घट मे नही गगा बही।
कौन तो गंगा नहा कर के तरा॥
तो न होवेंगे बिमल जल से धुले।
है अगर मन मे हमारे मल भरा॥

है बड़े, सुन्दर सुरों की संगिनी।
बज रही है भाव मे भर हर घड़ी॥
रस बरस कर है सुरत को माहती।
बांसुरी मन की सुरीली है बड़ी॥

बादलों मे हे अनूठी रगते।
इन्द्रधनु मे है निराली धारियां॥
है नगीना कौन सा तारा नही।
है कहा मन की न मीनाकारियां॥

चाह बिजली चमक अनूठी है।
श्याम रँग मे रॅगा हुआ तन है॥
है बरसता सुहावना रस वह।
मन बड़ा ही लुभावना घन है॥

है वही सुन्दर सराहे मन जिसे।
हैं जगत में सब तरह की सूरतें॥
मन अगर ले मान मन दे मान तो।
देवता है मन्दिरों की मूरतें॥

है अगर मानता नहीं मन तो।
कौन नाना व कौन मामा है॥
मन कहे और मान मन ले तो।
बाप है बाप और मा, मा, है॥

है जहाँ चाहता वही जाता।
कौन है दौड़ धूप मे ऐसा॥
बेग वाला बहुत बड़ा है वह।
है पवन बेग में न मन जैसा॥

है कपट काटछाट का पुतला।
छूट और छेड़छाड़ का घर है॥
छैलपन है छलक रहा उस मे।
मन छिछोरा छली छछू दर है॥

बात करता कभी हवा से है।
वह कभी मद मद चलता है॥
खूब भरता कभी छलांगे है।
मन कभी कूदता उछलता है॥

मंद ऑखे क्या अँधेरे में पड़े।
जो लगाये है समाधि न लग रही॥
खोल आंखें मन सजग कर देख लो।
हे जगतपति जोत जग मे जग रही॥

अनमने क्यों बने हुए मन हो।
नेक सन्देह है न सत्ता मे॥
कह रहे है हरे भरे पौधे।
हरि रमा है हरेक पत्ता मे॥

मतलबी पालिसी-पसन्द बड़ा।
बेकहा बेदहल जले तन है॥
है उसे मद मुसाहिबी प्यारी।
साहिबी से भरा मनुज-मन है॥

पाक पर-दुख-दुखी परम कोमल।
हित धुरा, प्यार-जोत-तारा है॥
है दया-भाव का दुलारा वह।
सत मन संतपन सहारा है॥

है सुधा में सना हलाहल है।
फूल का हार साँप काला है॥
है निरा प्यार है निरा अनबन।
नारि का मन बड़ा निराला है॥

है खिला फूल, लाल अगारा।
बाग सुन्दर बड़ा भयानक बन॥
काठ उकठा हरा भरा पौधा।
है गरम है बड़ा नरम नर-मन॥

है बड़ा ही सुभाषना सुन्दर।
है उसी का कमाल भोलापन॥
लोक के लाड़-प्यार-वालों का।
है बड़ा लाड़-प्यार-वाला मन॥

क्यों न उस पर वार में लाखों टके।
है जगत में दूसरा ऐसा न धन॥
है निराला लाल आला माल है।
गोदियों के लाल का अनमोल मन॥

है उसी से भलाइयाँ उपजी।
लोक का लाभ है उसी का धन॥
कब न जन-हित रहा सजन उस का।
है सुजनता भरा सुजन का मन॥

है बदी बीज बैर का पुतला।
पाप का बाप सॉप का है तन॥
हे छुरा धार है धुरा छल का।
है बहुत ही बुरा कुजन का मन॥

देख कर के और को फूला फला।
रह सका उस का नही मुखड़ा हरा॥
कीच तो उस ने उछाला ही किया।
नीच का मन नीचपन से है भरा॥

वह अनूठा बसत जैसा है।
है बड़ा ही सुहावना उपबन॥
चाँद जैसा चमक दमक मे है।
है खिले फूल सा सुखी का मन॥

भोर का चाँद सॉझ का सूरज।
है लगातार दग्ध होता बन॥
है कमलदल तुषार का मारा।
बहु दुखों से भरा दुखी का मन॥

पा समय मोम सा पिघलता है।
फूल है प्यार रग मे ढाला॥
है मुलायम समान माखन के।
है दयावान मन दयावाला॥

है सुफल भार से झुका पौधा।
है बिमल बारि से बिलसता घन॥
दीनहित के लिये दयानिधि का।
है बड़ा दान दानियों का मन॥

दिल उसे दे दें मगर उस से कभी।
एक मुठी मिल नहीं सकता चना॥
जान देगा पर न देगा दान वह।
सूमपन मे सूम का मन है सना॥

वह कभी काल से नही डरता।
वास यमराज का उसे कैसा॥
है बना सूर, सूर, मन से ही।
कौन है सूर सूर-मन जैसा॥

कर सकेगा और का कैसे भला।
जो भलाई में लगाया तन न हो॥
हो सकेगा तो न पूरा हित कभी।
जो भरा हित से पुरोहित मन न हो॥

है बल के लिये बड़ा बल वह।
धाक गढ़ आनबान देरा है॥
धीरता धाम धवरहर धुन का।
बीर-मन बीरता बसेरा है॥

है गगन तल मे हवा उस की बॅधी।
धाक उस की है धरातल में धँसी॥
कौन साहस कर सका इतना कभी।
साहसी मन ही बड़ा है साहसी॥

आँख मे सुरमा लगाया है गया।
है धड़ी की होंठ पर न्यारी फबन॥
भूलती हैं चितवने भोली नहीं।
तन हुआ बूढ़ा हुआ बूढ़ा न मन॥

तो भले भाव के लिये वह क्यों।
बारहा जाय जी लगा जाँचा॥
हो मगन देख लोक-हित-धन तन।
मन अगर मोर लौं नही नाचा॥

है बड़ी भूल भाव में डूबा।
पी कहा नाद जो नही भाया॥
जाति-उपकार-स्वाति के जल का।
मन पपीहा अगर न बन पाया॥

है बड़ा भाग जो बड़े हों हम।
सब भले रंग में रँगा हो तन॥
दुख दिखाये न दुखभरी सूरत।
सुख कमल मुख भँवर बना हो मन॥

तब भलाई भली लगे कैसे।
भूलता जब कि तोर मर नही॥
लोकहित चाव चन्द्रमा का जब।
मन चतुर बन सका चकोर नहीं॥

जो गया भूल देख भोलापन।
चोगुना चाव क्यो न तो करती॥
मुखकमल भावरस भरा पाकर।
मन-भँवर क्यों न भॉवरें भरता॥

हो गया है हवा, हवस मे फॅस।
वह गया बदहवास बन बौड़ा॥
हो सका दूर दुख नही उस का।
मन बहुत दूर दूर तक दौड़ा॥

आम वैसा कहाँ रसीला है।
चाँद कब रस बरस सका ऐसा॥
कर रसायन मिली जवानी कब।
रस कहाँ है जवान-मन जैसा॥

मानता हो न जब कही मेरी।
और करता सदा किनारा हो॥
अनमने तब न हम रहें कैसे।
मन हमारा न जब हमारा हो॥

कौन सा पद मिला नही उस से।
कौन सा मुख गया नहीं भोगा॥
फिर करे मोल जोल क्यों कोई।
मोल क्या मन अमोल का होगा॥

प्यार का प्यार जब न हो उस को।
जब न हित का उसे सहारा हो॥
तब हमे मान मिल सके कैसे।
मन न जब मानता हमारा हो॥

कब निछावर हुआ न वह उस पर।
धन बराबर कभी न तन के है॥
है रतन कौन इस रतन जैसा।
कौन सा मणि, समान मन के है॥

तब न कैसे और भी कस जायगा।
जब कि सन की गाँठ मे पानी पड़ा॥
तब कठिन से भी कठिन होगा न क्यों।
मन कठिन कठिनाइयों मे जब पड़ा॥

भर गई हैं खुटाइयॉ जिस में।
भाव उस मे भले भरोगे क्या॥
है बुरे कब बुराइयाँ तजते।
मन बुरा मान कर करोगे क्या॥

हे कराती काम वे बातें नही।
जो जमाये से नही जो मे जमे॥
मान करके जो न मन को ही चलें।
मिल सके ऐसे न मन वाले हमे॥

कम न अपमान हो चुका जिन का।
हित उन्हे मान क्यों नही लेते॥
बात यह मान की तुमारे है।
मन उन्हे मान क्यों नही देते॥

जो बनाये जॉय बिगड़े काम सब।
बात बिगड़ी जायगी कैसे न बन॥
माल मनमाना उसे मिल जाय तो।
क्यों न मालामाल हो पामाल मन॥

चाहते तंग है बहुत होती।
हैं बुढ़ापा तरंग ही तन मे॥
रग ही है न ढग हो है वह।
अब न है वह उमग ही मन मे॥

कुछ कलेजे

मोम-माखन सा मुलायम है वही।
प्यार में पाया उसी को सरगरम॥
है उसी मे सब तरह की नरमियॉ।
फल से भी मा-कलेजा है नरम॥

प्यार को आँच पा पिघलने में।
मा-कलेजा न मोम से कम है॥
वह निराली मुलायमीयत पा।
फेन से, फूल से, मोलायम है॥

एक मा को छोड़ ममता मोह में।
है किसी का मन न उस के माप का॥
सब हितों से उर उसी का है भरा।
प्यार से पुर है कलेजा बाप का॥


कुछ कलेजे

भेद है बाप-मा-कलेजे मे।
तर बतर एक दूसरा तर है॥
एक में कुछ कसर असर भी है।
दूसरा बेकसर सरासर है॥

काम का बाप का कलेजा है।
मा कलेजा मयाधरोहर है॥
एक है प्यार का बड़ा झरना।
दूसरा प्यार का सरोवर है॥

प्यारवाला है कलेजा बाप का।
मा कलेजा प्यार से भरपूर है॥
जो रसीला आम मानें एक को।
दूसरा तो रसभरा अगूर है॥

मा कलेजा दूध से है तरबतर।
है कलेजा बाप का हित से हरा॥
है निछावर एक होता प्यार पर।
दूसरा है प्यार से पूरा भरा॥

एक से मा बाप के है उर नहा।
एक सी उन मे न है हित की तहे॥
है अगर वह फल तो यह फेन है।
मोम उस को औ इसे माखन कहे॥

जनमने का एक ही रज-बीज से।
कौन से सिर पर गया सेहरा धरा॥
एक भाई का कलेजा छोड़ कर।
है कलेजा कौन सा भायप भरा॥

प्यार की जिस मे न प्यारी गध है।
वह कमल जैसा खिला तो क्या खिला॥
चाहना उस से भलाई भूल है।
जिस कलेजे में न भाईपन मिला॥

प्यार का दिल क्यों न तो हिल जायगा।
भाइयों से जो न भाई हो हिले॥
तो मिलाने से मिलें क्यों दूसरे।
जो न टुकड़े हों कलेजे के मिले॥

वह कलेजा नही सगे का है।
चूकता जो रहा भलाई में॥
भूल से भूल है बड़ी कोई।
हों भले भाव जो न भाई मे॥

है किसी काम की न वह भायप।
है गया भूल जो कमाई में॥
क्यों भरा भेद तो कलेजे मे।
हो अगर भेद-भाव भाई मे॥

चुहचुहाते हुए सहज हित का।
है लबालब भरा हुआ प्याला॥
है कलेजा किसी बहिन का क्या।
है खिली प्यार-बेलि का थाला॥

मा कलेजे से निकल हित-रंग में।
जो निराले ढंग से ढलती रही॥
वह बड़ी नायाब धारा नेह की।
है बहिन के ही कलेजे में बही॥

लग गये जिस के लगी ही लौ रहे।
वह लगन सच्ची, वहो दिखला सका॥
एक जिस से दो कलेजे हो सके।
प्यार वह, प्याई-कलेजा पा सका॥

डूब करके चाहतों के रग मे।
प्रोति-धारा में परायापन बहा॥
हित उसी मे घर हमे करते मिला।
प्यार-घर घरनी कलेजा ही रहा॥

हित-महॅक जिस की बहुत है मोहती।
जो रहा जनचित-भँवर को चावथल॥
पासका जिस से बड़ी छबि प्यार-सर।
है कलेजा बेटियों का वह कमल॥

जा रहा हे जगमगा हित-जोत से।
चोप कगूरा सका जिस से बिलस॥
प्यार का जिस पर मिला पानिप चढ़ा।
है कलेजा बेटियों का वह कलस॥

लाभ-पुट से लुभावनापन ले।
रग है लाल प्यार लोहू का॥
लालसा से लसे हितों का थल।
है कलेजा किसी पतोहू का॥

है उसी मे पूतपन को रगतें।
हित रसों का है वही सुन्दर घड़ा॥
प्यार उस का ही दुलारा है बहुत।
है कलेजा पूत का प्यारा बड़ा॥

बाप-मा-मान का हुआ अनमल।
हित हुआ चूर, सुख गया दलमल॥
पा सका प्यार पल न कल जिस से।
है कलेजा कपूत का वह कल॥

अब लोहा हुआ हुनर सोना।
छू जिसे रिस हुआ अछूता रस॥
पाक है लोक-प्यार से पुर है।
है कलेजा सपूत का पारस॥

कलेजा कमाल

है, लबालब भरा भलाई जल।
सोहती है सहज सनेह लहर॥
है खिला लोक-हित-कमल जिस में।
है कलेजा सुहावनी वह सर॥

है सुरुचि के जहाँ बहे सोते।
है दिखाती जहाँ दया-धारा॥
पा सके प्यार सा जहाँ पारस।
है कलेजा-पहाड़ वह प्यारा॥

सब रसों की कहाँ बही धारा।
है कहाँ बेलि रीझ की ऐसी॥
है कहाँ भाव से भले पौधे।
कौन सी कुंज है कलेजे सी॥

हैं जहाँ चोप से अनूठे पेड़।
गा रहा है जहाँ उमग खग राग॥
है जहाँ लहलही ललक सी बेलि।
है कलेजा लुभावना वह बाग॥

मनचलापन मकान आला है।
चोचला चौक चाववाला है॥
है चुहल से चहल पहल पूरी।
नर-कलेजा नगर निराला है॥

है भले भाव देवते जैसे।
है कही देवते नही वैसे॥
है कहीं भक्ति सी नही देवी।
हैं न मंदिर कहीं कलेजे से॥

चेरियॉ है चुनी हुई चाहें।
चाव सा है बड़ा चतुर चेरा॥
मन महाराज मति महारानी।
है कलेजा महल सरा मेरा॥

है समझ को जहाँ समझ मिलती।
है जहाँ ज्ञानमान मन जैसा॥
पढ़ जहाँ पढ़ गये अपढ़ कितने।
है न कालिज कही कलेजे सा॥

हैं भरे दुख भयावने जिस में।
है जहाँ आप पाप जैसा थम॥
है जलन आग जिस जगह जलती।
है नरक से न नर-कलेजा कम॥

ठोसपन से ठसक गठन से हठ।
ऐंठ भी है उठान से बढ़ चढ़॥
हैं गढ़ी बात की चढ़ी तोपें।
नर-कलेजा गुमान का है गढ़॥

बुद्धि को कामधेनु करतब को--
जो कहें कल्पतरु, न बेजा है॥
है मगन मन उमंग नन्दनबन।
स्वर्ग जैसा मनुज कलेजा है॥

कसौटी

पास खुटचाल पेचपाच कसर।
कुढ़ कपट काटछॉट कीना है॥
क्यों करेगा नही कमीनापन।
कम कलेजा नही कमीना है॥

हो भरा सब कठोरपन जिस में।
संग कहना उसे न बेजा है॥
है ठसक, गाँठ, काठपन जिस में।
वह बड़ा ही कठिन कलेजा है॥

कर खुटाई बढ़ा बढ़ा खटपट।
प्यार को बेतरह पटकता है॥
है खटक खोट नटखटी जिस में।
वह कलेजा बहुत खटकता है॥

काहिली, कलकान, कायरपन, कलह।
क्यों न बेबस कर बढ़ा दें बेबसी॥
क्यों बचाई जा सकेगी पत बची।
जब कचाई है कलेजे में कसी॥

मोह लेते मिला वही मन को।
जो गया है न मोह मद से भर॥
काम के काम कर सका कुछ वह।
जो कलेजा सका मकर कम कर॥

दूर अनबन वही सकेगा कर।
जो बना रज का न प्याला है॥
क्यों पड़ेगा न मेल का लाला।
जब कलेजा मलालवाला है॥

लोभ है तो झली ललक भी है।
मान के साथ मन मगन भी है॥
है कसर ही नही कलेजे में।
है अगर लाग तो लगन भी है॥

मोम है, है समान माखन के।
जोंक है, और नोक नेजा है॥
फूल से भी कही मुलायम है।
काठ से भी कठिन कलेजा है॥

दुख बड़े से बड़े उसी में हैं।
है बड़ा दुख जिन्हें अँगेजे में॥
एक से एक हैं कड़े पचड़े।
हैं बखेड़े बड़े कलेजे में॥

वही चलता उसी की चल सकी।
जो बना चौचंद, चोखा, चरपरा॥
चालवाले को कलेजा चाहिये।
चापलुसी, चाल, चालाकी भरा॥

क्यों रहे चैन उस कलेजे में।
क्यों लटे वह न देख गत वाँ की॥
भूत-भय का जहाँ बसेरा है।
है जहाँ पर चुडैल चिन्ता की॥

है भरा चेटकों चपेटों से।
यह कलेजा उचाटवाला है॥
चुस्त है चिड़चिड़ा चटोरा है।
चटपटी चाव चाटवाला है॥

क्या नहीं है भला कलेजे में।
ढील है ढीठपन ढला रस है॥
है ढचर, हैं ढकोसले उस में।
ढोंग है ढन ढूँढ ढाढ़स है॥

है बही जिस ठौर बेतरनी नदी।
गंग की धारा वहाँ कैसे बहें॥
क्या बुरा है जो कलेजे में बुरे।
बैर बदकारी बुराई बू रहे॥

है भरा बेहिसाब भोलापन।
है भटक, भेद-भाव दावा है॥
और क्या है लचर कलेजे में।
भूल है भय भरम भुलावा है॥

जो कलेजे कहे गये छोटे।
क्यों न उन मे रहे छोटाई छल॥
बीर के ही बड़े कलेजे में।
है बिनय बीरता बड़ाई बल॥

सुख सदा पास रह सका जिस के॥
है उसी एक को मिला सरबस।
है कलेजा वही बसे जिस में॥
सुरता सादगी सुरुचि साहस।


हाथ और दान

हाथ और दान

दान जब तक फूल फल करता रहा।
पेड़ तब तक फूल फल पाता रहा॥
दान-रुचि जी में नहीं जिस के रही।
धन उसी के हाथ से जाता रहा॥

हित नमूना जो दिखाना है हमें।
जो चहें यह, सुख न सूना घर करें॥
तो बना दिल सब दिनों दूना रहे।
दान दोनों हाथ दसगूना करें॥

किस तरह तो छूटते धब्बे बुरे।
जो मिली होती भली सोती नही॥
तो न पाता हाथ का धुल पाप-मल।
दान-जल-धारा अगर धोती नहीं॥

पड़ गये पाप की तरंगों में।
नेक करतूत नाव को खोते॥
जो न पतवार दान के पाते।
लापता हाथ हो गये होते॥

हाथ और कमल

है न वह रंग औ न है वह बू।
और वेसा नहीं बिमलपन है॥
वे भले ही रहें कमल बनते।
पर कहाँ हाथ में कमलपन है॥

कब सका लिख, सका बसन कब सी।
कब सका वह कभी कमा पैसा॥
हाथ तुझ में कमाल है जैसा।
क्या कमल में कमाल है वैसा?

दाम की कैसी कमी तेरे लिये।
हाथ तू तो है कमल जाता कहा॥
मानते है माननेवाले यही।
कब कमल आसन न कमला का रहा॥

हैं हमें भेद कम नही मिलते।
गो उन्हें हैं समान कह लेते॥
फूल करके कमल महँक देंगे।
फूल कर हाथ है कुफल देते॥

हैं खिले मुँह सभी उन्ही जैसे।
है उन्हीं के समान नयन नवल॥
हाथ ऐसे सुहावने न लगे।
कम लगे है लुभावने न कमल॥

जब सदा जोड़ते रहे नाता।
तब उसे तोड़ते रहे कैसे॥
क्या कमल के लिये ललाये तब।
हाथ जब आप हैं कमल जैसे॥

हाथ और फूल

देखते उस की फबन जो आँख पा।
तो कभी हित से नही मुँह मोड़ते॥
धूल मे तुम हाथ क्यों मिलते नही।
भूल है जो फूल को हो तोड़ते॥

जो खले, दुख किसी तरह का दे।
कब किसे ढंग वह सुहाता है॥
क्यों न ले तोड़ फूल फूले वह।
हाथ को फूलना सताता है॥

क्यों लग पूछने-किसी बद ने।
नेक को बेतरह लताड़ा क्या॥
हाथ है फूल पर सितम ढाता।
फूल ने हाथ का बिगाड़ा क्या॥

कब रहा नोचता न कोमल दल।
कब न कर फलबिहीन कल पाया॥
हाथ-खल इन अबोल फूलों पर।
मल मसल कब नही बला लाया॥

फूल सा सुन्दर फबीला औ फलद।
क्यों बँधे छिद बिध गये पामाल हो॥
आग-माला के बनाने मे लगे।
हाथ-माली क्यों न मालामाल हो॥

वह तुझे भी निहाल करता है।
और तू क्या व तेरी नीयत क्या॥
फूल में ही मुलायमीयत है।
हाथ तेरी मुलायमीयत क्या॥

फूल रस रूप गंध पर रीझे।
किस तरह से सितम सकेगा थम॥
क्यों समझ तू सका न कोमलपन।
हाथ क्या यह कमीनपन है कम॥

आँख है रूप रग पर रीझी।
कम महँक पा हुई न नाक मगन॥
हाथ तुझ मे कभी नहीं है कम।
मोह ले जो न फूल कोमलपन॥

हाथ तुम बचते कि वे मैले न हों।
तोड़ते तो पीर हो जाती कही॥
जो लगी होती न लत की छूत तो।
तुम अछूते फूल छूते ही नहीं।

लाल लाल हथेलियाँ हैं पास ही।
जो कमल-दल से नहीं हैं कम भली॥
हाथ तुम फैलो न फूलों के लिये।
उँगलियों क्या है न चम्पे की कली॥

हाथ मत लोढ़ो मलो नोवो उन्हें।
है बुरा जो फूल की रंगत खली॥
इस जगत का ही निराला रग है।
है तुमारी ही नही रंगत भली॥

हाथ और फल

डालियों से अलग न होने दो।
डोलने के लिये उन्हें छोड़ो॥
है भले लग रहे हरे दल में।
हाथ फल तोड़ कर न जी तोड़ो॥

है समय सुख दुख बना सब के लिये।
औगुनों पर है भले अड़ते नही॥
पाप होगा हाथ मत तोड़ो उन्हें।
क्या पके फल आप चू पड़ते नहीं॥

सोच लो है कौन हितकारी, भला।
कौन है पापी, बुरा, बेपीर, खल॥
तुम रहे ढेले फलों पर फेंकते।
पर बनाते फल रहे तुम को सफल॥

तोड़ कर फल को कतरता क्यों रहा।
खा नही सकता उसे जब आप तू॥
मत पराये के लिये बेपीर बन।
हाथ पापी लौं करे क्यों पाप तू॥

हाथ उन पर किस लिये तुम उठ गये।
और उन को पीटने तुम क्यों चले॥
फूल सब है फूलते हित के लिये।
है भले ही के लिये सब फल फले॥

हाथ और तलवार
खेलने पर के भरोसे क्या लगे।
किस लिये हो भेद अपना खोलते॥
तोल तुम ने क्यों न अपने को लिया।
हाथ तुम तलवार क्या हो तोलते॥

हाथ में तो तमकनत कम है नहीं।
पर गई बेकारियाँ बेकार कर॥
ताब तो है वार करने की नहीं।
वार जाते हैं मगर तलवार पर॥

जो रसातल जाति को है भेजते।
क्यों न उन की आँख को पट्टी खुले॥
जो कि सहलाते सदा तलवा रहे।
हाथ क्यों तलवार ले उन पर तुले॥

जब समय पर जाय बन बेजान तन।
ताब हाथों में न जब हो वार की॥
तल बिचल हो जाँय जब तिल आँख के।
क्या करेगी धार तब तलवार की॥

वह कहाँ पर क्या सकेगी कर नहीं।
साहसी या सूरमा के साथ से॥
है हिला देती कलेजे बेहिले।
चल गये तलवार हलके हाथ से॥

सब बड़े से बड़े लड़ाकों को।
हैं दिये बेध बैध बरछी ले॥
फेर तलवार फेर में डाला।
कर सके क्या न हाथ फुरतीले॥


कोर कसर

कोर कसर

जी की कचट

ब्योंत करते ही बरस बीते बहुत।
कर थके लाखों जतन जप जोग तप॥
सब दिनों काया बनी जिस से रहे।
हाथ आया वह नहीं काया कलप॥

किस तरह हम मरम कहें अपना।
कक न काँटे करम रहा बोता॥
तब रहे क्यों भरम धरम क्यों हो।
हाथ ही जब गरम नहीं होता॥

आज तक हम बने कहाँ वैसे।
बन गये लोग बन गये जैसे॥
जब न सरगरमियाँ मिलींं हम को।
कर सकेंं हाथ तब गरम कैसे॥

रह गया जो धन नहीं तो मत रहो।
है हमारी नेकियों को हर रही॥
क्या कहें हम तँगदिल तो थे नहीं।
तंग तगी हाथ की है कर रही॥

पा सका एक भी नही मोती।
पड़ गया सिंधु आग के छल में॥
तो जले भाग को न क्यों कोसें।
जाय जल हाथ जो गये जल में॥

मान मन सब मनचलापन मरतबे।
मन मरे कैसे भला खोता नहीं॥
क्यों न वह फँसता दुखों के दाम में।
दाम जिस के हाथ में होता नहीं॥

बढ़ गई बेबसी बुढ़ापा की।
चल बसा चैन, सुख हुआ सपना॥
दूसरे हाथ में रहें कैसे।
हाथ मे हाथ है नहीं अपना॥

आँख पुर नेह से रही जिस की।
अब नहीं नेह है उसी तिल में॥
खोलता गाँठ जो रहा दिल की।
पड़ गई गॉठ अब उसी दिल में॥

फूल हम होवें मगर कुछ भल से।
दूसरों की ऑख में काँटे जँचे॥
क्यों बचाये बच सकेगी आबरू।
जी बचायें जो बचाने से बचे॥

ठीक था ठीक ठीक जल जाता।
जो सका देख और का न भला॥
रंज है देख दसर्स का हित।
जी हमारा जला मगर न जला॥

कर सकें हम बराबरी कैसे।
है हमे रंगतें मिली फीकी॥
हम कसर हैं निकालते जी से।
वे कसर हैं निकालते जी की॥

उलझनों में रहे न वह उलझा।
कुछ न कुछ दुख सदा लगा न रहे॥
नित न टाँगे रहे उसे चिन्ता।
जी बिना ही टॅगे टॅमा न रहे॥

बात अपने भाग की हम क्या कहें।
हम कहाँ तक जी करें अपना कड़ा॥
फट गया जी फाट में हम को मिला।
बॅट गया जी बाँट में मेरे पड़ा॥

देखये चेहरा उतिर मेरा गया।
हैं कलेजे में उतरते दुख नये॥
फेर में हम है उतरने के पड़े।
आँख से उतरे उतर जी से गये॥

है बखेड़े सैकड़ों पीछे पड़े।
है बुरा काँटा जिगर में गड़ गया॥
फँस गये हैं उलझनों के जाल में।
है बड़े जंजाल में जी पड़ गया॥

सूझ बाले उसे रहे रँगते।
रग उतस न सूझ का चोखा॥
पड़ बृथा धूम धाम धोखे में।
पेट को कब दिया नहीं धोखा॥

रोग की आँच जब लगी लगने।
तब भला वह नही खले कैसे॥
जल रहा पेट जब किसी का है।
आग उस में न तब बले कैसे॥

हैं लगाती न ठेस किस दिल को।
टेकियों की ठसक भरी टेकें॥
है कपट काट छाँट कब अच्छी।
पेट को काट कर कहाँ फेंकें॥

थपेड़े
पेटुओं को कभी टटोलो मत।
कब गई बाँझ गाय दुह देखी॥
जो कि मुँह देख जी रहे हैं, वे।
बान कैसे कहें न मुँहदेखी॥

आज सीटी पटाक बन्द हुई।
वे सटकते रहे बहुत वैसे॥
बात ही जब कि रह नही पाई।
बात मुँह से निकल सके कैसे॥

कब भला लोहा उन्हो ने है लिया।
मारतों के सामने वे अड़ चुके॥
दाब लेंगे दूब दाँतों के तले।
काम है मुँहदूबरों से पड़ चुके॥

किस तरह छूटते न तब छक्के।
जब कि तू छूट में रहा माता॥
जब कि मुँहतोड़ पा जवाब गये।
तब भला क्यों न टूट मुँह जाता॥

दूसरों से बैठती जिस की नही।
किस लिये वह प्यार जतलाता नही॥
मुँह खुला जिसका न औरों के लिये।
दाँत उस का बैठ क्यों जाता नहीं॥

हम समझते थे कि हैं कुछ आप भी।
किस लिये बेकार गट्टे हो गये॥
देख कर मुझ को खटाई में पड़ा
आप के क्यों दाँत खट्टे हो गये

कौड़ियों को हो पकड़ते दाँत से।
चाहिये ऐसा न जाना बन तुम्हें॥
छोड़ देगा कौड़ियों का ही बना।
यह तुमारा कौड़ियालापन तुम्हें॥

दैव का दान जो न देख सके।
आँख तो क्यों न मूंद लेते हो॥
और के दूध पूत दौलत पर।
दांत क्यों बार बार देते हो॥

हैं किसे चार हाथ पाँव यहां।
क्यों कमाई ना कर दिखाते हो॥
दूसरों की अटूट संपत पर।
दत क्यों बेतरह लगाते हो॥

रोटियों के अगर पड़े लाले।
हैं अगर आस पास दुख घिरते॥
क्यों नहीं तो निकाल जी देते।
दाँत क्या है निकालते फिरते॥

छोन धन, मान मूस कर जिस ने।
देह का माँस नोच कर खाया॥
चूस लो उस चुड़ैल का लोहू।
होंठ को चूस चूस क्या पाया॥

सुध भला किस तरह हमें होवे।
है लड़कपन अभी नही छूटा॥
कुछ कहें तो भला कहें कैसे।
कठ भी आज तक नहीं फूटा॥

पोंछने के लिये बहे आँसू।
जो बहुत दुख भरे गये पाये॥
पूँछ हैं तो उठी उठी मूछें।
जो उठावे न हाथ उठ पाये॥

जो कभी मुँह मोड़ पाता ही नहीं।
क्यों उसी से आप हैं मुँह मोड़ते॥
सब दिनों जो जोड़ता है हाथ ही।
आप उस का हाथ क्यों हैं तोड़ते॥

बेकलेजे के बने तब क्यों न हम।
बाल बिखरे देख कर जो जी टॅगे॥
या किसी की लट लटकती देख कर।
लोटने जो साँप छाती पर लगे॥

बाँह बल ही व बाल है जिन को।
जो भले ढंग में नहीं ढलते॥
जो बने काल काल के भी हैं।
क्यों न छाती निकाल वे चलते॥

जो रही पूत-प्रेम में भाती।
क्यों वही काम की बने थाती॥
क्या खुलीं जो रही खुली आँखें।
देख कर अधखुली खुली छाती॥

जाति का दिल हो अगर काला हुआ।
रग काला किस तरह तो छूटता॥
फूट जाये आँख जो है फूटती।
टूट जाये दिल अगर है टूटता॥

रोटियां छीन छीन औरों की।
क्यों बड़े चाव साथ है चखता॥
मिल सका पेट क्या तुझी को है।
दूसरा पेट क्या नही रखता॥


जाति के कलंक

जाति के कलंक

निघरघट

कर सकेगा नही निघरघटपन।
जिस किसी में न लाज औ डर हो॥
जब बड़ों की बराबरी की तो।
आँख कैसे भला बराबर हो॥

नामियों ने नाम पाकर क्या किया।
किस लिये बदनामियों से हम डरें॥
मुँह भले ही लाल हो जावे, मगर।
क्यों न अपनी लाल, आँखें हम करें॥

वे बने बाल फैशनों वाले।
जो मुड़े भाल पर लटकते हैं॥
देखता है कि आँख वालों की।
आँख में बेतरह खटकते हैं॥

तब भला सादगी बचे कैसे।
जाय सँजीदगी न कैसे टल॥
जब लगायेंगे दाँत में मिस्सी।
जब घुलायेंगे आँख में काजल॥

है बहुत पूच और छोटी बात।
जो चले मर्द औरतों की चाल॥
कब करेंगे पसंद अच्छे लोग।
काढना माँग औ बनाना बाल॥

मुँहचोर

हम नहीं हैं कमाल वाले कम।
लोग हम में कमाल पाते हैं॥
कुछ चुराते नहीं किसी का भी।
पर सदा मुँह हमी चुराते हैं।।

वे अगर है चतुर कहे जाते ।
ए बड़े बेसमझ कहायेंगे।।
जब कि चितचोर चित चुराते हैं।
क्यों न मुँहचोर मुँह चुरायेंगे।

तब उसे सामना रुचे कैसे।
जब रही लाज को लगी डोरी।।
है लटे वित्त की लपेट बुरी।
चूक की है चपेट मुँहचोरी॥

हमारे मालदार

क्या कह हाल मालदारों का।
माल से है छिनाल घर भरता॥
काढ़ते दान के लिये कौड़ो।
है कलेजा धुकड़ पुकड़ करता।।

किस तरह तब मान की मोहरें मिले।
उलहती रुचि बेलि रहती लहलही।।
देख कौड़ी दूर की लाते हमें।
जब मची हलचल कलेजे में रही।।

निराले लोग

एक डौंडी है बजाती नीद की।
दूसरे मुँहचोर से ही हैं हिले॥
नाक तो है बोलती ही, पर हमें।
नाक में भी बोलने वाले मिले॥

आप जो चाहिये बिगड़ कहिये।
पर नही यह सवाल होता हल॥
पाँव की धूल झाड़ने वाला।
किस तरह जाय कान झाड़ निकल॥

सब हमारी बात ही फिर क्या रही।
जब न कोई कान नित मलता रहे॥
हिल न बकरे की तरह दाढ़ी सके।
मुँह न बकरी की तरह चलता रहे।।

बाल से बेतरह बिगड़ करके।
किस जनम की कसर गई काढ़ी॥
बन गई भौंह, कट गई चोटी।
उड़ गई मूँछ, बन गई दाढ़ी॥

है भला किस काम के कुछ बाल वे।
जो किसी मुँह पर न भूले भी खिले।
तब करे रख क्या, न रखना चाहिये।
जब कि बकरे सी बुरी दाढ़ी मिले।।

सब खटाई ही हमें खट्टी मिली।
और मीठी ही मिली सब साढ़ियॉ॥
देख लम्बा डील लम्बी बात सुन।
क्यों खटक जाती न लम्बी दाढ़ियॉ।।

तरह तरह की बातें
मोह

और भी दॉत गड़ गये रस में।
क्या हुआ दाँत जो सभी टूटा॥
ताकने की तनिक न ताब रही।
ताकना झाँकना नही छूटा॥

अब हम दे सके न भूखों को।
दीन को दान के लिये न चुना॥
है बड़ा दुख किसी दुखी का दुख।
कान देकर किसी समय न सुना।।

चाहतें आज भी सतांती हैं।
भेद पाया न झूठ औ सच का॥
सन हुआ बाल तन हुआ दुबला।
गिर गये दॉत, गाल भी पचका॥

गल गया तन, झूलने चमड़े लगे।
सामने है मौत के दिन भी खड़े॥
पर न छूटी बान हँसने की अभी।
दाँत बिख के सब नहीं अब तक झड़े॥

भाग ने धोखा दिया ही था हमें।
दैव ने भी साथ मेरे की ठगी॥
आज तक हम बन न अलबेले सके।
कंठ से अब तक न अलबेली लगी॥

पेट के पचड़े

सब बुराई बेइमानी है रवा।
भूख देती है बना बेताब जब।।
पापियों को पाप प्यारा है नहीं।
है कराता पेट पापी पाप सब॥

माँस खाया पिया हुआ लोहू।
क्या पत्राना इसे न प्यारा है।।
है कमोरा कपट कटूसी का।
पेट यह पाप का पेटारा है॥

है बड़ा जजाल, है झंझट भरा।
माजरा है मान मटियामेट का।
है कनौड़ा कर नही देता किसे।
पेट रखना या रखाना पेट का॥

पाप जो प्यारा नहीं होता उसे।
मान, तो पापी कहा खोता नहीं॥
वह पचाता तो पराया माल क्यों।
पेट मतवाला अगर होता नही॥

क्यों पले पीस कर किसी को तू।
है बहुत पालिसी बुरी तेरी॥
हम रहे चाहते पटाना ही।
पेट तुझ से पटी, नहीं मेरी॥

भर सके हो नही, भरे पर भी।
कब नही हर तरह भरे जाते॥
पट सके हो न पाटने पर भी।
पेट तुम से निपट नही पाते।।

बेचारा बाप

भाग पलटे पलट गया वह भी।
बासमझ औ बहुत भला जो था।।
आज वह सामना लगा करने।
ऑख के सामने पला जो था॥

प्यार का प्याला पिला पाला जिसे।
हाथ से उस के बहुत से दुख सहे।।
कर रहा है छेद छाती में वही।
हम जिसे छाती तले रखते रहे।।

मानते जिस को बहुत ही हम रहे।
मानता है क्यों न वह मेरा कहा॥
किस लिये वह मूँग छाती पर दले।
जो मदा छाती तले मेरी रहा॥

क्यों वही है आँख का काँटा हुआ।
आँख जिस को देख सुख पाती रही।।
जी हमारा क्यों जलाता है वही।
पा जिसे छाती जुड़ा जाती रही।।

बावला हो जाय जी कैसे नही।
ऑख से कैसे न जलधारा बहे।।
है कलेजे मे छुरी वह मारता।
हम कलेजे में जिसे रखते रहे।।

फूल से हम जिसे न मार सके।
है वही आज भोंकता भाला॥
आज है खा रहा कलेजा वह।
है कलेजा खिला जिसे पाला।।

क्यों कलेजा न प्यार का दहले।
ले कलेजा पकड़ न क्यों नेकी।।
बाप के मोम से कलेजे को।
दे कुचल कोर जो कलेजे की॥

किरकिरी बह आँख की जाये न बन।
जो हमारी आँख का तारा रहा।।
कर न दे टुकड़े कलेजे के वही।
है जिसे टुकड़ा कलेजे का कहा॥

सुख अगर दे हमे नही सकता।
तो रखे लाज दुख अंगेजे की॥
वह फिरे देखता न कोर कसर।
कोर है जो मेरे कलेजे की॥

दूसरा क्या सपूत करता है।
किस तरह मुँह न मोड़ लेवे वह॥
पीठ पर हो उसे फिरे लादे।
पीठ कैसे न तोड़ देवे वह॥

निराली धुन

मिल गई होती हवा में ही तुरत।
चाहिये था चित्त वह लेती न हर॥
जो उठी उस से लहर जी मे बुरी।
तो गई क्यों फैल गाने की लहर॥

सुन जिसे मनचले बहँक जावें।
मन करे बार बार मनमाना॥
क्यों नही वह बिगड़ बिगड़ जाता।
दे भली रुचि बिगाड़ जो गाना॥

कान से सुन गीत पापों के लिये।
जो न पापी आँख से आँसू छना॥
बंग लोगों का बना उस से न जो।
तब अगर गाना बना तो क्या बना।।

कंठ मीठा न मोह ले हम को।
है बुरा राग-रग का बाना॥
सुन जिसे गाँठ का गँवा देवें।
है भला गठ सके न वह गाना॥

जो बुरे भाव भर दिलों में दे।
कर उन्हें बार बार बेगाना।।
सुन जिसे पथ सुपथ से उखड़ें।
क्यों नहीं वह उखड़ गया गाना॥

जब हमें ताक ताक कान तलक।
काम ने था कमान को ताना॥
जब जमा पॉव था बुरे पथ में।
तब भला किस लिये जमा गाना॥

सुन जिसे बार बार सिर न हिला।
लय न जिस की रही ठमक ठगती॥
तब भला गान मे रहा रस क्या।
तान पर तान जो न थी लगती॥

दूसरे उपजा नही सकते उसे।
है उपजती जो उपज उर से नही।।
पा सकेगा रस नही नीरस गला।
गा सकेगा बेसुरा सुर से नही।।

रात दिन वे गीत अब सुनते रहे।
चाव से जिनको भली रुचि ने चुना॥
रीझ रीझ अनेक मीठे कंठ से।
आज तक गाना बहुत मीठा सुना॥

चाहते हैं हम अगर गाना सुना।
तो भले भावों भरा गाना सुनें।।
चौगुनी रुचि साथ सुनने के लिये।
गीत न्यारा रामरस चूता चुनें।।

तब भला किस लिये बजा बाजा।
जब न भर भाव मे बहुत भाया॥
जब सराबोर था न हरिरस मे।
गीत तब किस लिये गया गाया।।

खरी बातें

कौन उनमे बिना कसर का था।
है दिखाई दिये हमे जितने॥
खोल दिल कौन मिल सका किस से।
है खुले दिल हमे मिले कितने॥

ढोल मे पोल ही मिली हम को।
बारहा ऑख खोल कर देखा।।
है वहाँ मोल जोल मतलब का।
लाखहा दिल टटोल कर देखा।।

कुछ मिले काम नाम के भूखे।
कुछ मिले चाम दाम मत वाले॥
कुछ पियाले पिये मिले मद के।
हैं लिये देख हम ने दिल वाले॥

क्यों सके जान दिल दिलों का दुख।
बात खुभती न जो खुभे दिल में॥
बात चुभती न हम कहें कैसे।
चुभ गई बात तो चुभे दिल में।।

बात मुँहदेखी कही जाती नहीं।
किस तरह कर चापलूसी चुप रहें।।
दिल किसी का कुढ़ रहा है तो कुढ़े।
दिल यही है चाहता, दिल को कहें।।

मिल सके जो न देवतों को भी।
क्यों न मेवे मिलें उसे वैसे॥
मन भरे, आम रस भरे क्या है।
जन भरे पेट को भरे कैसे॥

धन बढ़े कब भला न लोभ बढ़ा।
कब हुई लाभ के लिये न सई॥
प्यास है और भी अधिक होती।
पेट पानी हुए न प्यास गई॥

कर कपट साधु-संत से गुरु से।
कब न कपटी बुरी तरह मूये॥
एक दिन जायगा छला वह भी।
पाँव छल साथ जो छली छूये॥

चाँद जैसा खिल अमर सकता नहीं।
क्यों न तो वह फल जैसा ही खिले॥
क्या छोटाई मे भलाई है नही।
दिल करे छोटा न छोटा दिल मिले॥

क्या नही बामन बड़ाई पा सके।
क्या न छोटो बाँसुरी सुन्दर बजी॥
फूल छोटे क्या नहीं है मोहते।
हैं अगर छोटे, करें छोटा न जी॥


बहारदार बातें

बहारदार बातें

बसंत बहार

आ बसत बना रहा है और मन।
बौर आमों को अनूठा मिल गया।।
फूल उठते है सुने कोयल-कुहू।
फूल खिलते देख कर दिल खिल गया॥

आम बौरे, कूकने कोयल लगी।
ले महॅक सुन्दर पवन प्यारी चली॥
फूल कितनी बेलियों मे खिल उठे।
खिल उठा मन, खिल उठी दिल की कली॥

भर उमगों मे भँवर हैं गूँजते।
कोयलों का चाव दोगुना हुआ॥
चाँदनी की चद की चोखी चमक।
देख चित किस का न चौगूना हुआ।।

आम बौरे बही बयार बसी।
सज लताये हरी भरी डोली॥
बोल बाला बसत का होते।
खिल उठी बेलि, कोयले बोली॥

भॉवरें बार बार भर भौरे।
फूल को देख कर फबन भूले॥
कोपलें देख कोयले कूकी।
दिल-कमल खिल गया कमल फूले॥

हैं निराली रंगतें दिखला रहीं।
सेत कलियाँ, लाल नीली कोपलें॥
फूल नाना रग के, पत्ते हरे।
भौंर काले और काली कोयलें॥

हैं लुभाती दिल भला किस का नही।
लहलहाती बेलि फूलों की महँक॥
गूँज भौंरों को, तितलियों की अदा।
कोयलों की कूज, चिड़ियों की चहक॥

हैं फबे आज बेल बुटे भी।
झाड़ियों पर लसी लुनाई है॥
दूब पर है अजब छटा छाई।
फूल ला घास रंग लाई है।।

आज है और रग कॉटों का।
फूल है अंग बन गये जिन के॥
कुछ अजब ढग का हरापन पा।
हो गये है हरे भरे तिनके ॥

चाँद मे है भर गई चोखी चमक।
चाँदनी में है भरी चाही तरी॥
है फलों में भर गई प्यारी फबन।
फूल मे हैं रगतें न्यारी भरी॥

बसंत के पौधे

कोंपलों से नये नये दल से।
है फबन से निहाल कर देते॥
हो गये हैं लुभावने पौधे।
फूल है दिल लुभा लुभा लेते॥

है सभी पेड़ कोंपलों से पुर।
है नया रस गया सबों मे भर।।
आम सिरमौर बन गया सब का।
मौर का मौर बॉध कर सिर पर॥

लस रही है पलास पर लाली।
या घिरी लालरी बबूलों से॥
है लुभाते किसे नही सेमल।
लाल हो लाल लाल फूलों से।

लह बड़ी ही लुभावनी रगत।
फूल कचनार औ अनार उठे॥
फूल पाकर बहार मे प्यारे।
हो बहुत ही बहारदार उठे।।

पा गये पर बहार सा मौसिम।
क्यों न अपनी बहार दिखला ले॥
लहलही बेलि, चहचहे खग के।
डहडहे पेड़, डहडही डालें॥

लस रही हैं कोंपलों से डालियॉ।
फूल उन को फूल कर हैं भर रहे।।
हर रहा है मन हरापन पेड़ का।
जी हरा पत्ते हरे है कर रहे।।

रस नया है समा गया जड़ में।
रंगते है बदल रही छालें।।
पेड़ है थालियॉ बने फल की।
फूल की डालियाँ बनी डालें।।

है उसे दे रहे निराला सुख।
कर रहे हैं तरह तरह से तर॥
ऑख मे भर रहे नयापन है।
पेड़, पत्ते नये नये पाकर॥

रगतें न्यारी बड़ी प्यारी छटा।
कर रहे है लाभ मिट्टी धूल से॥
पा रहे है पेड़ फल फल दान का।
कोपलों, कलियों, फलों से, फूल से॥

पेड़ प्यारे पलास सेमल के।
फूल पा लाल, लाल लाल हुए।।
है बहुत ही लुभावने लगते।
लाल दल से लसे हुए महुए॥

पाकरों औ बरगदों के लाल दल।
कम लुनाई से न मालामाल है॥
है हरे दल में बहुत लगते भले।
डालियों की गोदियों के लाल है॥

छा गई है बड़ी छटा उन पर।
बन गये है बहार के छत्ते॥
है लुनाई विजय फरहरे से।
छरहरे पेड़ के हरे पत्ते॥

हो गये है कुछ हरे, कुछ लाल हैं।
कुछ गुलाबी रंग से हैं लस रहे॥
श्राम के दल रंगतें अपनी बदल।
बाँध कर दल हैं दिलों में बस रहे॥

रस बहे बौर देख कर उन में।
उर रहे जो बने तवे पत्ते।।
कर रहे हैं निहाल आमों के।
लाल नीले हरे भरे पत्ते।।

है रही दिल लुभा नही किस का।
कोंपलों को लुभावनी लाली॥
रस भरे फूल, छबि भरी छालें।
दल भरे पेड़, फल भरी डाली।।

सोहते है नये नये पत्ते।
मोहती है नवीन हरियाली॥
हैं नये पेड़ भार से फल के।
है नई फूल-भार से डाली।।

फूल को फेली महँक के भार से।
चाल धीमी है पवन की हो गई।।
हैं फलों के भार से पौधे नये।
है नये दल-भार से डाली नई॥

जो न होतो हरी हरी पत्ती।
कौन तो ताप धूप का खोती॥
क्यां भली छॉह तन तपे पाते।
क्यों तपी आँख तरबतर होती।।

धूप तीखी पतन तपी रूखी।
तो बहुत हो उसे सता पाती॥
तर न करते अगर हरे पत्ते।
किस तरह आँख में तरी आती।।

बसंत की बेलि

खिल दिलों को है बहुत बेलमा रही।
है फलों फूलों दलों से भर रही।।
खेल कितने खेल प्यारी पौन से।
बेलियाँ अठखेलियाँ है कर रही।।

बेलियों मे हुई छगूनी छवि।
बहु छटाया गया लता का तन॥
फूल फल दल बहुत लगे फबने।
पा निराली फबन फबोले बन॥

है लुनाई बड़ी लताओं पर।
है चटकदार रँग चढ़ा गहरा॥
लह बड़े ही लुभावने पत्ते।
लहलही बेलि है रही लहरा॥

फूल के हार पैन्ह सज धज कर।
बन गई है बंसत की दुलही॥
हो लहालोट, हैं रही लहरा।
लहलही बेलियाँ लता उलही॥

पा छबीला बसत के ऐसा।
क्यों न छबि पा लता छबीली हो॥
बेलियों क्यों बने न अलबेली।
फूल फल फेल फब फबीली हो।

बसंत के फूल

रस टपक है रहा फले फल से।
है फबन साथ फब रही फलियाँ॥
फूल सब फूल फूल उठते हैं।
खिलखिला है रही खिली कलियाँ।।

पेड़ सब है कोपलो से लस रहे।
है लुनाई बेल, बाँस, बबूल पर॥
है लता पर, बेलि पर छाई छटा।
है फबन फैली फलों पर, फूल पर॥

तन, नयन, मन सुखी बनाते है।
पेड़ के दल हरे हरे हिल कर॥
बास से बस बसत की ब्हैर।
फूल की धूल धूल से मिल कर।।

रस भरा एक एक पत्ता है।
आज किस का न रस बना सरबस॥
फूल से ही न रस बरसता है।
फल पर भी बरस रहा है रस॥

कर दिलों का लहू लहू डूबे।
छुरे पूच पालिसी के हैं।।
या खिले लाल फूल टेसू के।
या कलेजे छिले किसी के है।।

आज काँटे बखेर कर जी में।
फूल भी हो गया कटीला है॥
चिटकती देख कर गुलाब-कली।
चोट खा चित हुआ चुटीला है॥

बसंत बयार

फूल है घूम घूम चूम रही।
है कली को खिला खिला देती॥
है महँक से दिसा महँकती सी।
है मलय-पौन मोह दिल लेती॥

है सराबोर सी अमीरस में।
चाँदनी है छिड़क रही तन पर॥
घूम मह मह महक रही है वह।
बह रही है बसंत की बैहर॥

मंद चल फूल की महँक से भर।
सूझती चाल जो न भूल भरी॥
आँख में धूल झोंक धूल उड़ा।
तो न बहती बयार धूल भरी॥

फूल को चूम, छू हरे पत्ते।
बास से बस जगह जगह अड़ती॥
जो न पड़ती लपट पवन ठंढी।
तो लपट धूप की न पट पड़ती॥

कोयल

कूक करके निज रसीले कंठ से।
है निराला रस रगों में भर रही।।
कोयले से रंग में रंगत दिखा।
है दिलों में कोयलें घर कर रही।।

रंग बिरंगे फूल है फूले हुए।
है दिसायें रँग बिरगी गूँजती॥
चहचहा चिड़ियाँ रही हैं चाव से।
भौंर गूँजे, कोयलें हैं कूजती॥

मन मराया दिल हुआ कुछ और हो।
कोपलों में हे छटा वेसी कहाँ।।
सुन जिसे जी की कली खिलती रही।
कोयलों में कूक है ऐसी कहाँ।।

देख करके दुखी जनों का दुख।
दुद है वह मचा रही पल पल।।
या किसी का कराहना सुन कर।
बेतरह है कराहती कोयल॥

जो हुआ है लालसाओं का लहू।
लाल फल दल है उसी में ही रँगा॥
हे उसी का दर्द कोयल कूक में।
कोपलों मे है वही लोहू लगा।।

बसंत के भौरे

गूँज कर, झुक कर, झिझक कर, झूम कर।
भौंर करके झौंर रस ले रहे॥
फूल का खिलना, बिहॅसना, बिलसना।
दिल लुभाना देख है दिल दे रहे॥

गूँजते गूँजते उमग में आ।
है बहुत्त चौक चौक कर अड़ते॥
चाव से चूम चम कलियों को।
मनचले भौर है मचल पड़ते।।

हैं रहे घूम घूम रस लेते।
घूम से झूम झूम आते है॥
देह-सुध भूल भूल कर भौंरे।
फूल को चूम चूम जाते हैं।।

गूँजते हैं, ललक लपटते है।
है दिखाते बने हुए बौरे।
कर रहे है नही रसिकता कम।
रसभरे फूल के रसिक भौरे॥

चौगुने चाव साथ रस पी पी।
झोर वह ठौर ठौर करती है।।
आँख भर देख दख फूल फबन।
भाँवरें भौर भीर भरती है।।

हम और तुम

हम तुमारे लिये रहें फिरते।
आँख तुम ने न आज तक फेरी॥
हम तुमें चाहते रहेंगे ही।
चाह चाहे तुमें न हो मेरी॥

पेड़ हम हैं, मलय-पवन तुम हो।
तुमें अगर मेघ, मोर तो हम है।।
हम भँवर हैं, खिले कमल तुम हो।
चन्द जो तुम, चकोर तो हम है॥

कौन है जानकार तुम जैसा।
है हमारा अजान का बाना॥
तुम हमें जानते जनाते हो।
नाथ हम ने तुमें नहीं जाना॥

तुम बताये गये अगर सूरज।
तो किरिन क्यों न हम कहे जाते॥
तो लहर एक हम तुमारी हैं।
तुम अगर हो समुद्र लहराते॥

तब जगत में बसे रहे तुम क्या।
जब सके आँख में न मेरी बस॥
लग न रस का सका हमे चसका।
है तुमारा बना बनाया रस॥

हम फँसे ही रहे भुलावों में।
तुम भुलाये गये नही भूले।
नित रहा फूलता हमारा जी।
तुम रहे फूल की तरह फूले॥

है यही चाह तुम हमे चाहो।
देस-हित में ललक लगे हम हों॥
रंग हम पर चढ़ा तुमारा हो।
लोक-हित-रंग में रँगे हम हों।।

तुम उलझते रहो नही हम से।
उलझनों में उलझ न हम उलझें॥
तुम रहो बार बार सुलझाते।
हम सदा ही सुलझ सुलझ सुलझें।।

भेद तुम को न चाहिये रखना।
क्यों हमें भेद हो न बतलाते॥
हो कहाँ पर नही दिखाते तुम।
क्यों तूूमें देख हम नहीं पाते।।

बहारदार बातें

जो कि तुम हो वही बनेंगे हम।
दूर सारे अगर मगर होंगे।।
हम मरेंगे, नहीं मरोगे तुम।

पा तुम्हें हम मरे अमर होंगे।।

